O Gefn Golau i'r sêr ac yn ôl | O'r Pedwar Gwynt\nSeren, 144tt, £9.99, Mehefin 2018\nCyfres ‘Writers of Wales’, GPC, 208tt, £16.99, Mai 2018\nYm mhennod gyntaf ei lyfr dylanwadol The Dragon has Two Tongues (1968), sy’n sôn am ei ddatblygiad fel awdur, mae Glyn Jones – brodor o Ferthyr – yn datgan: ‘While using cheerfully enough the English language, I have never written in it a word about any country other than Wales, or any people other than the Welsh people.’ Gellir dweud rhywbeth tebyg am ffuglen a barddoniaeth Christopher Meredith, yr awdur o Dredegar, sydd, fel Jones o’i flaen, wedi dysgu Cymraeg yn rhugl. Yn wir, yn ei chyfrol drwyadl ar Christopher Meredith yn y gyfres ‘Writers of Wales’, mae Diana Wallace yn dadlau bod gwaith Meredith yn ffurfio ‘a sustained meditation on the history and geography of south-east Wales’ sy’n ymestyn o’r canoloesoedd i’r cyfnod ôl-ddiwydiannol sydd ohoni. Ond nid hanes a daearyddiaeth yn unig sy’n ysgogi awen Meredith: mae iaith hefyd wedi bod yn ganolog i’w weledigaeth. Awdur arbrofol ydyw, un sydd wedi cyhoeddi pedair cyfrol o farddoniaeth yn ogystal â phedair o nofelau, ac mae pob un o’r rhain yn cynnig i ni leisiau ac acenion gwahanol, mewn ffurfiau syfrdanol o amrywiol. Yn fwy na dim, mae’r iaith Gymraeg, ei rhythmau, ei hanes, a’i seiniau, yn cordeddu â geiriau Saesneg ei gyfrolau i greu plethwaith sy’n adrodd hanes cymysg a chymysglyd cymoedd y de.\nNofel fwyaf adnabyddus Meredith yw Shifts (1988), ei nofel gyntaf, sy’n cael ei hystyried erbyn hyn yn glasur. Mae’n sôn am ddyddiau olaf gwaith dur yn y cymoedd yn 1977, ac yn lleisio’r profiad a fyddai’n cael ei alw’n ‘ôl-ddiwydiannol’ maes o law. Fel y noda Diana Wallace, o’n safbwynt ‘ni’ y mae Meredith yn siarad – Cymry dosbarth gweithiol yw ei gymeriadau, ac rydym yn clywed eu meddyliau a’u geiriau yn eu lleisiau a’u hacenion hwy eu hunain. Er bod Shifts wedi cael clod haeddiannol pan gyhoeddwyd y llyfr yn 1988, roedd yna duedd ar ran beirniaid Seisnig i ganmol yr hyn a elwid ganddynt yn ‘gritty realism’ y nofel, ac rwy’n gwybod fod Meredith – a’i edmygwyr – wedi teimlo’n rhwystredig ynglŷn â hyn. Oherwydd, mewn gwirionedd, mae llawer mwy yn digwydd yn y nofel gywrain hon nag y mae’r term ‘realism’, pa mor ‘gritty’ bynnag y bo, yn ei awgrymu. Roedd Shifts yn torri tir newydd am ei bod yn dangos nad oedd raid i ffuglen sy’n codi o’r dosbarth gweithiol Cymreig fod yn ddogfennol; i’r gwrthwyneb, roedd ein ffuglen ‘ni’ yn gallu bod yn arbrofol, yn uchelgeisiol, yn symbolaidd, yn synhwyrus, ac ambell dro yn astrus ac yn heriol. Rhaid cyfaddef fod Glyn Jones eisoes wedi profi hyn yn ei gampwaith The Island of Apples (1969), llyfr a edmygir gan Meredith ac sydd efallai wedi dylanwadu arno i raddau. Ond mae Shifts yn llawer agosach at fyd gwaith diwydiannol go iawn – byd y ffatri, byd y gegin – na nofel fwy swreal Glyn Jones.\nTri phrif gymeriad sydd yn Shifts: Keith, Jack, a Judith, ac mae llais a phrofiad pob un ohonynt yn llywio’r naratif o bryd i’w gilydd, ynghyd ag un cymeriad sinistr a rhyfedd arall o’r enw ‘O’. Clywn am feddyliau’r cymeriadau, eu gobeithion, a’u dyheadau. Mae’r disgrifiad o’r berthynas rywiol sy’n datblygu rhwng Judith, gwraig Keith, a’i hen ffrind Jack yn dangos agwedd arall ar waith Meredith sy’n hynod o rymus: ei ddadansoddiad craff o berthnasau cymhleth rhwng dynion a menywod, a rhwng dynion a’i gilydd. Cyfnod o naw mis yn 1977 a gwmpasir gan y nofel, ac mae hwn yn gyfnod tyngedfennol ym mywyd y fro: mae’r ffatri ddur yn graddol gau i lawr, a’r digwyddiad hwnnw’n symbol o’r ‘shift’ anferth sy’n digwydd yn hanes y genedl. Camp fwyaf y nofel efallai yw dangos sut y mae prosesau mawr, anochel hanes yn effeithio ar unigolion, nid yn unig o safbwynt eu gwaith bob dydd, ond o safbwynt eu breuddwydion, rythmau eu cyrff a’u bywydau, a’u cydberthynas.\nCofiaf imi ofyn i’r awdur un tro (braidd yn ysmala, efallai) pa un o’r prif gymeriadau yr oedd ef yn uniaethu ag ef: Keith, y gŵr pwyllog sy’n ymddiddori mewn hanes lleol ac sy’n dysgu Cymraeg, ynteu Jack, y menwotwr digywilydd sy’n dipyn o glown. Ei ateb oedd: ‘Dim un ohonynt – rwy’n llawer tebycach i Judith.’ Ac fel petai’n gwireddu’r ateb annisgwyl hwnnw, ddeng mlynedd yn ddiweddarach cyhoeddodd Meredith nofel yn canolbwyntio bron yn gyfan gwbl ar gymeriad benywaidd – yr athrawes Sarah Bowen yn Sidereal Time (1998). Ond, cyn hynny, ymddangosodd Griffri (1991). Roedd Griffri yn nofel annisgwyl i olynu Shifts, a dweud y lleiaf. Nofel hanesyddol yw hi, wedi ei lleoli yn y ddeuddegfed ganrif, gyda bardd o’r enw Griffri yn adrodd stori’r cyfnod pan oedd yr Eingl-Normaniaid yn ymladd yn barhaus yn erbyn yr uchelwyr Cymreig, a’r rheini’n ymladd yn erbyn ei gilydd. Unwaith eto mae Meredith yn arbrofi, ac yn dangos i ni botensial ffurf y nofel hanesyddol. Nid ffantasi ddihangol sy’n mynd â ni yn ôl i oes aur y gorffennol mohoni; i’r gwrthwyneb, mae hi’n nofel sy’n dangos trais a brad erchyll y cyfnod, yn cynnwys dallu a sbaddu gelynion. Y rhan fwyaf o’r amser nid yw Griffri druan yn gwybod beth sy’n digwydd; fel y gweithwyr yn y ffatri ddur yn Shifts, mae’n cael ei chwyrlïo yn nhrobwll hanes, a’r unig beth mae’n ceisio’i wneud yw goroesi. Ond mae ei alwedigaeth fel bardd yn bwysig: mae’r nofel yn gofyn beth yw rôl y bardd, neu’r artist, mewn cyfnodau fel hyn? Mae stori Griffri yn dangos pa mor hawdd, hyd yn oed i fardd, yw bod yn gyfrannog o systemau gormesol. Fel Shifts, felly, mae hi’n nofel sy’n sôn am wleidyddiaeth diwedd yr ugeinfed ganrif, ac yn enwedig am wleidyddiaeth Cymru: wrth ddarllen Griffri, darllenwn am y cyfnod pan oedd Cymru’n dechrau colli ei hannibyniaeth, yn cael ei gormesu, a’r Cymry eu hunain yn troi ar ei gilydd ac yn bradychu ei gilydd. Fel y mae Diana Wallace yn nodi, mae’r nofel ‘hanesyddol’ hon yn cyd-fynd yn berffaith â cherddi Meredith, er enghraifft ‘Prisoners’, sy’n trafod carcharu un o’i ffrindiau yn yr wythdegau cynnar ar amheuaeth o fod wedi cynllwynio i fomio targedau yng Nghymru.\nEr mai dechreubwynt Griffri oedd dyfyniad o Brut y Tywysogion, nofel sydd yn ymwneud â hunaniaeth Gymreig yr ugeinfed ganrif yw hi yn y bôn. Ond mae dychymyg hanesyddol ac athronyddol gan Meredith: mae’n cyflwyno i ni haenau o hanes ein gwlad ac yn ceisio cloddio drwy’r strata i ddangos sut y cyrhaeddon ni lle rydym nawr. Yn y nofel nesaf, fodd bynnag, mae’n dychwelyd at y presennol, ond mae’n parhau i fyfyrio ar natur amser a hanes. Troi o gwmpas bywyd prysur athrawes Saesneg o’r enw Sarah dros gyfnod o bum niwrnod y mae Sidereal Time (1998), ac mae’r nofel wedi ei rhannu yn bum rhan: Llun, Mawrth, Mercher, Iau, a Gwener (defnyddir y geiriau Cymraeg yn y nofel). Bu Meredith ei hun yn athro Saesneg yn Aberhonddu am rai blynyddoedd, felly mae’r disgrifiad o fywyd bob dydd a’r pwysau aruthrol sydd ar athrawon ysgol yn cael ei gyfleu mewn modd credadwy iawn. Unwaith eto, nid ‘gritty realism’ sydd gennym yma, ond rhywbeth llawer tebycach i lif yr ymwybod Joyceaidd. Disgrifia Wallace y testun fel ‘a condition of Wales novel’, a chafodd ei gyhoeddi toc ar ôl refferendwm datganoli 1997. Efallai’n wir fod rhyddhad y bleidlais honno wedi gadael ei ôl ar y llyfr oherwydd mae’n fwy gobeithiol na’r nofelau blaenorol mewn sawl ffordd. Ac eto, ychydig iawn o sylw mae Sidereal Time wedi ei gael gan feirniaid, efallai oherwydd dieithrwch y teitl: ystyr ‘sidereal’ yw amser wedi ei fesur yn ôl y sêr sefydlog, yn hytrach nag yn ôl yr haul; os mesurwn amser yn y modd hwn, mae diwrnod tua phedwar munud yn fyrrach na diwrnod arferol. Er bod y gair yn un technegol, yn perthyn i faes seryddiaeth, mae’r syniad o orfod ceisio gwthio popeth i ddiwrnod sydd â llai o amser ynddo na’r disgwyl yn un cyffredin i Sarah Bowen yn y nofel, a hefyd i ni fel darllenwyr, efallai. Mae’r nofel yn chwarae â syniadau gwahanol ynghylch mesur amser, a’r un pryd yn ein tywys yn ôl eto i ystyried hanes a’r gwahanol safbwyntiau posib arno. Mae un o ddisgyblion Sarah, David Leyshon, yn paratoi cyflwyniad ar Copernicus, y gwyddonydd a ddadleuodd gyntaf mai’r haul oedd canolbwynt y bydysawd, ac nid y ddaear. Dadl David, er ei fod yn brwydro i geisio’i mynegi, yw bod Copernicus wedi newid cwrs y byd mewn modd sylfaenol, a’i fod yn haeddu cael mwy o sylw na ffigyrau arferol y pwnc ‘Hanes’ yn y dosbarth, megis brenhinoedd fel Harri VII.\nMae cymeriadau tebyg i David Leyshon yn ymddangos yn aml yng ngwaith Meredith: dynion ifanc, clyfar, â thipyn o ddychymyg a dawn dweud, ond sydd hefyd yn llawn ffolineb ac yn tueddu i wneud llanast o’u bywydau (rwy’n meddwl am Jack yn Shifts a Griffri yn yr ail nofel hefyd). Fel petai’r awdur ei hun yn cydnabod hyn, mae’n dod â’i ffyliaid ynghyd yn ei nofel ddiweddaraf, The Book of Idiots (2012). Mantais hyn o ran y darllenydd yw bod y nofel yn ddoniol iawn. Mae ffrwd o gomedi yn rhedeg trwy waith Meredith, a’i ‘idiots’ sydd fel arfer yn darparu’r jôcs. Comedi dywyll iawn yw’r nofel ddiweddaraf, serch hynny, comedi’n ymwneud â marwolaeth, brad, gwrywdod o dan bwysau, ac ymddieithrio. Dean a’i ffrind Wil yw’r prif gymeriadau: mae Wil yn marw o ganser, ac mae Dean yn byw bywyd beunyddiol diystyr, yn gwneud swydd ddiystyr. Nid yw’r nofel yn trafod hunaniaeth Gymreig ryw lawer ar y dechrau, ond troir byd y nofel ar ei ben dros hanner ffordd drwodd: mewn tafarn, daw teulu Almaenig at Dean a Wil i ofyn pa iaith maen nhw’n ei siarad, ac yna cawn wybod eu bod yn siarad Cymraeg. Mae’r sefyllfa sy’n codi gyda’r teulu Almaenig fel ffars, ond mae’n dod â’r themâu cudd ôl-drefedigaethol i’r wyneb yn o amlwg: wrth iddo gael ei ganmol am siarad Saesneg mor dda, mae Wil (sydd braidd yn feddw) yn ateb, ‘Call me Caliban!’.\nYn ogystal â’r nofelau, mae Meredith wedi bod yn cyhoeddi barddoniaeth ar hyd y blynyddoedd. Cyfrol o farddoniaeth oedd ei gyhoeddiad cyntaf, sef This (1984), ac mae tair cyfrol arall wedi ymddangos ers hynny, sef Snaring Heaven (1990), The Meaning of Flight (2005), ac Air Histories (2013). Yn hytrach na thrin y farddoniaeth ar wahân i’r nofelau, mae Diana Wallace yn eu trefnu fesul pâr, gan ddadlau bod y cyfrolau o’r un cyfnod yn ymwneud â themâu tebyg. Ar y cyfan, mae’r drafodaeth yn gweithio’n dda, ac yn sicr gellir gweld, er enghraifft, sut y mae diddordeb yr awdur yn hanes a llenyddiaeth Gymraeg y canoloesoedd yn dylanwadu ar gerddi Snaring Heaven a’r nofel Griffri. Hefyd, mae delweddu’r sêr a’r bydysawd, yn ogystal â hedfan, yn gyffredin i’r cerddi a’r rhyddiaith fel ei gilydd. Wrth edrych yn ôl ar y farddoniaeth yn benodol, gellir gweld llais y bardd yn aeddfedu ac, yn galonogol, yn datblygu i fod yn fwy beiddgar ac arbrofol dros y blynyddoedd. Mewn cerdd gynnar fel ‘Six Poems for Troedrhiwgwair’ gellir gweld Meredith yn archwilio tirwedd bro ei fam, yn cofio’i blentyndod ei hun ac atgofion ei fam, yn ‘darllen’ hanes y tir. Yn hyn o beth mae pennod gyntaf, fywgraffyddol llyfr Wallace yn rhagarweiniad da wrth geisio deall o ble daw Meredith, ymhob ystyr. Wrth i’w farddoniaeth ddatblygu, mae’r chwilota am le yn ehangu i gwmpasu hen hanes ardal Tredegar, bro mebyd yr awdur, yn ogystal â hanes llenyddiaeth Gymraeg. Mae dyfyniadau a throsiadau o’r Gymraeg yn dod yn fwyfwy cyffredin yn ei waith, ac yn y gyfrol ddiweddaraf, Air Histories (2013), mae pum cerdd yn y Gymraeg, a fersiynau Saesneg ar y ddalen gyferbyn, fel bod y ddwy iaith yn ‘siarad’ â’i gilydd. Mae’r ffiniau rhwng ieithoedd a gwledydd yn datblygu i fod yn thema bwysig, megis yn y filanél feistrolgar ‘Borderland’, sy’n dechrau:\nWrth drefnu ei chyfrol i bontio’r ‘ffin’ rhwng y farddoniaeth a’r ffuglen, dengys Wallace ei bod hi’n effro i naws gwaith yr awdur yn ei gyfanrwydd. Mae ei chyfrol yn ychwanegiad penigamp i’r gyfres ‘Writers of Wales’; dengys ôl ymchwil fanwl ac mae’n amlwg wedi elwa o’r ffaith fod Chris Meredith yn dal yn fyw ac iach, ac yn medru cyfrannu ffeithiau allweddol, ynghyd â ffotograffau dadlennol o lefydd a phobl. Yr unig fai a welaf yw fod y llyfr weithiau yn orfanwl, yn cynnig ‘too much information’, ys dywedir yn Saesneg. Er enghraifft, a oedd gwir angen rhestru’r bobl eraill oedd yn dysgu yn yr adran pan ymunodd Meredith â staff Prifysgol Morgannwg? Ond, mewn ffordd, dyna’r demtasiwn i feirniad sy’n ysgrifennu am fywyd a gwaith awdur sy’n dal yn fyw – mae cymaint o wybodaeth ar gael fel y gall fod yn anodd gwybod beth i’w hepgor. Ar y cyfan, fodd bynnag, mae Diana Wallace yn cadw’r cydbwysedd yn ddestlus, ac mae’n llwyddo i ganolbwyntio ar y gwaith â’i darlleniadau craff o’r ffuglen a’r cerddi fel ei gilydd.\nCyhoeddwyd llyfr diweddaraf Meredith eleni, sef cyfrol o straeon byrion dan y teitl Brief Lives; mae’n cynnwys straeon adnabyddus fel ‘Averted Vision’, stori angerddol sy’n seiliedig ar atgofion am y rhyfel a glywodd Meredith gan ei dad. Mae ‘The Cavalry’ yn arddangos medrusrwydd yr awdur wrth drafod safbwyntiau plant yn ogystal â chywirdeb manwl ei fynegiant o dafodiaith ardal ei febyd. Un o’r straeon mwyaf gwreiddiol yw ‘Haptivox’, ffuglen wyddonol sy’n digwydd mewn rhyw fath o rithfyd, lle mae hen bobl yn gallu ail-fyw profiadau rhywiol angerddol mewn lleoliadau afreal yn seiliedig ar eu hatgofion. Rydym wedi teithio’n bell o Gefn Golau a Throedrhiw-gwair i sêr y bydysawd a rhithfydoedd y dyfodol, oll o fewn byd ffuglennol Chris Meredith. Mae arbrofion diweddaraf yr awdur yn mynd â ni y tu hwnt i Gymru, ac eto cawn yr argraff fod yr awdur wedi hen ddarganfod ei le, a’i fod yn trafaelu’n hyderus oddi yno i archwilio bydoedd gwahanol.\nMewn ffordd, gan ein bod yn treulio cymaint o’n hamser ar y we, mae hi’n addas heddiw fod Meredith yn creu rhithfyd. Dyma lle y byddwn ni i gyd yn byw, efallai, yn y dyfodol. Yno mae Cymru hefyd – ac yn ein pennau: yn ein breuddwydion, ein hatgofion, a’n gobeithion.\nMae Katie Gramich yn Athro yn Ysgol Saesneg, Cyfathrebu ac Athroniaeth Prifysgol Caerdydd.\nHawlfraint y llun: V A Meredith\nRhifyn 8, Christopher Meredith, Katie Gramich, Barddoniaeth, Rhyddiaith\nMae’r Gymraeg, ei rhythmau a'i hanes, yn cordeddu â geiriau Saesneg i greu plethwaith sy’n adrodd hanes cymysg


Grŵp Polisi i archwilio ac ystyried ‘Cyflog Byw’ i Gymru\nHafan > Newyddion > Gwella gwasanaethau cyhoeddus > 2012 > Grŵp Polisi i archwilio ac ystyried ‘Cyflog Byw’ i Gymru Newyddion\nHeddiw, cyhoeddodd y Gweinidog Llywodraeth Leol a Chymunedau ei fod yn sefydlu Grŵp Polisi i archwilio’r posibilrwydd o ‘gyflog byw’ i Gymru.\nDydd Mercher 30 Mai 2012\nMae’r Ganolfan Ymchwil Polisi Cymdeithasol yn cyfrifo mai £7.20 yr awr yw’r ‘cyflog byw’ yn y DU y tu allan i Lundain. Dyma’r lefel isaf o gyflog sy’n sicrhau safon dderbyniol o fyw.\nBydd y Gweinidog yn gwahodd rhanddeiliaid sydd â diddordeb yn y ‘cyflog byw’, gan gynnwys Cydffederasiwn Diwydiant Prydain, Sefydliad Joseph Rowntree, TUC Cymru ac Achub y Plant, i ystyried y mater.\n"Mae Llywodraeth Cymru wedi ymrwymo i gynorthwyo staff ar incwm isel gan ein bod ni’n gwybod y gall cyflog teg wneud pobl yn hapus ac yn gynhyrchiol yn eu gwaith. Mae hefyd yn ysgogi bywyd teuluol iach. Mae’r heriau parhaus o fynd i’r afael â ‘thlodi mewn gwaith’ yn bwysig i ni.\n"Mae gweithwyr gwasanaeth sifil Llywodraeth Cymru a’r bobl sy’n gweithio i’r GIG yng Nghymru ymhlith y gweithwyr gwasanaeth cyhoeddus sydd eisoes yn cael eu talu £7.20 yr awr neu fwy.\n"Bydd y Grŵp Polisi yr wyf yn ei sefydlu yn archwilio ac yn ystyried y mater yn fanylach gan graffu ar fanteision ‘cyflog byw’ yng Nghymru."


Gwyliau moethus mewn iyrt yng Nghanolbarth Cymru\nYr Agweddau Diflas\nYm mryniau tonnog\nMewn dyffryn rhwng bryniau tonnog Cymru, a bywyd gwyllt ym mhobman, rydyn ni o’r diwedd yn rhannu ein cyfrinach â’r rheiny sydd eisiau anturio trwy ryfeddodau cefn gwlad Cymru tra’u bod yn mwynhau profiad heddychlon heb ei ail – gwersylla moethus mewn steil.\nMewn coetir â’i flodau gwyllt sy’n estyn dros chwe erw, dyma gyfle i anturio trwy’r tiroedd o amgylch, mwynhau teithiau cerdded iachusol a’r golygfeydd ysblennydd, lle gallwch chi fod yn un â natur. Ac os ydych chi’n lwcus, efallai y byddwch chi hyd yn oed yn cael cip ar y Barcud Coch sydd weithiau’n hedfan yn y cyffiniau.\nPan fyddwch chi’n cyrraedd, byddwn ni’n eich croesawu â the hufen cartref. Fe fyddwch chi wrth eich bodd yn aros yn y iyrtiau prydferth, pob un â’i steil ei hun, â gwely brenin mawr, dillad gwely moethus, llosgwr coed clud a golau crynedig canhwyllau, gan greu awyrgylch gwych i dreulio nosweithiau rhamantus. Hefyd, mae yna ddodrefn gardd steilus y tu allan i bob iyrt ichi eistedd a mwynhau sŵn y tân yn clecian yn eich twll tân neu fwynhau bwyta yn yr awyr agored o’ch barbeciw.\nMae llwybrau pren yn eich arwain o’ch iyrt i’r cyfleusterau moethus sy’n cynnig cegin â’r holl gyfarpar. Hefyd, yn y tair ystafell ymolchi, un ar gyfer pob iyrt, ceir cawod hynod, tyweli gwlanog moethus a gynau llofft, fel eich bod chi’n gallu mynd yn syth i ymlacio yn y sawna neu’r twb poeth.\nMae ein cyfleusterau moethus, sydd wedi’u hadeiladu’n benodol ar gyfer Y Iyrtiau Dirgel, yn cynnig pob cysur cartref, a mwy o lawer, tra’ch bod chi’n aros yma!\nCael coeden yng Nghymru wedi’i neilltuo i chi\nMae coetir llydanddail naturiol yn llunio rhan fach ond hanfodol o dirwedd Cymru. Mae coetiroedd yn lleoedd heddychlon i’w mwynhau ac yn lleoedd cyffrous i anturio trwyddyn nhw. Maen nhw’n darparu cynefinoedd i fywyd gwyllt ac maen nhw o fudd i’r amgylchedd trwy amsugno carbon, trwy leihau erydiad pridd a thrwy nifer o ffyrdd eraill.\nOs byddwch chi’n dod i aros yn Y Iyrtiau Dirgel, fe fyddwn ni’n gallu plannu coeden lydanddail frodorol newydd ar eich rhan, gyda’ch enw wedi’i ysgythru ar dag copr y gellir ei osod â gwifren o amgylch brigyn i edrych yn brydferth ymhlith y dail yn y lle hyfryd hwn. Yn eich tro, fe fyddwch chi’n creu lle prydferth i genedlaethau i ddod, a byddwch chi’n gwybod y bydd eich coeden yn rhan o goetir sy’n cwtogi ar effaith negyddol newid yn yr hinsawdd.\nY Iyrtiau Dirgel, Dolanog, Y Trallwng, Powys, SY21 0JU


Rydych chi yn: Hafan > Archif > Gorsedd > Hanes a Chefndir > Coelbren y Beirdd\nCoelbren y Beirdd Coelbren y Beirdd\nGwyddor ffug a ddyfeisiwyd gan Iolo Morganwg tua 1791 oedd Coelbren y Beirdd. Roedd e'n honni mai dyma wyddor y derwyddon Celtaidd a bod iddi 20 'llythyren' ac 20 arall i gynrychioli llafariaid hir a threigladau. Roedd yn cael ei naddu ar ddarn o bren pedair ochr a châi'r prennau hyn eu gosod mewn ffram fel y gellid troi pob pren i ddarllen y pedair ochr. Yr enw ar y 'llyfr' hwn oedd 'peithynen'. Cyhoeddodd Taliesin ab Iolo lyfr Coelbren y Beirdd yn 1840 yn seiliedig ar lawysgrifau ei dad. Bu'r wyddor yn boblogaidd gan rai beirdd a derwyddon gydol y bedwaredd ganrif ar bymtheg er bod ambell un, fel Edward (Celtic) Davies (1756-1831), yn amau ei dilysrwydd. Erbyn 1893 yr oedd sylwadau J. Romilly Allen, cydolygydd yr Archaeologia Cambrensis, mewn llythyr at Arwyddfardd yr Orsedd yn adlewyrchu'r farn gyffredin:\n'I think the so-called Bardic Alphabet a gigantic fraud … I don't believe you will find it repay you to look at these bogus alphabets and pseudo-Druidic antiquities as anything but … the most bare faced impostures.' Y Safle We


Gwaith draenio i'w drafod mewn sesiwn taro heibio - Powys\nGwaith draenio i'w drafod mewn sesiwn taro heibio\nMae'r cyngor sir wedi datgan y bydd sesiwn taro heibio cyhoeddus i drafod gwaith draenio arfaethedig ar gefnffordd mewn pentref yn ne Powys yn cael ei gynnal wythnos nesaf.\nMae trigolion a'r gymuned leol yn cael eu hannog i fynychu'r sesiwn taro heibio i drafod y gwaith arfaethedig ar gefnffordd yr A479 yn Nhretwr. Bydd y sesiwn taro heibio'n cael ei gynnal yn Neuadd Bentref Tretwr ar ddydd Iau 15 Chwefror rhwng 12-8pm.\nNod y sesiwn yw darparu gwybodaeth i aelodau o'r cyhoedd am y cynllun draenio arfaethedig drwy bentref Tretwr. Bydd cyfle i ofyn cwestiynau, rhoi unrhyw sylwadau a thynnu sylw at unrhyw broblemau a allai godi yn sgil y cynllun arfaethedig.\nBydd cynrychiolwyr o Lywodraeth Cymru ac Asiantaeth Cefnffyrdd Gogledd a Chanolbarth Cymru yn bresennol, ynghyd â'r sefydliadau sy'n gyfrifol am gynnal yr A479 a'r cwmni ymgynghori dylunio peirianyddol ar gyfer y cynllun sef Cydweithrediad Seilwaith Canolbarth Cymru.


Agenda for Cabinet on Dydd Mercher, 18fed Medi, 2019, 2.00 pm\nDydd Mercher, 18fed Medi, 2019 2.00 pm\nLleoliad: Conference Room - Usk, NP15 1AD. View directions\nNodyn: To view meeting:\nI ystyried yr adroddiadau canlynol (copdau ynghlwm):\nAdroddiad ar yr Ymgynghoriad yn ymwneud gyda chynnig i gau Ysgol Arbennig Mounton House PDF 183 KB\nY cefndir i eitem 3a\nY penderfyniad ar gyfer eitem 3a\nAdrannau/Wardiau Sydd Wedi Eu Heffeithio: Pob un\nPwrpas:Dros y ddwy flynedd ddiwethaf, mae swyddogion yn y Gyfarwyddiaeth Plant a Phobl Ifanc wedi gweithio gyda chydweithwyr ar draws ysgolion Sir Fynwy ac o fewn yr awdurdod er mwyn trefnu darpariaeth i gefnogi ein dysgwyr bregus. Elfen benodol o’r gwaith hwn yw ffocysu ar anghenion y plant sydd yn cyflwyno ymddygiad heriol.\nYn dilyn yr ymgynghoriad ar gau Ysgol Arbennig Mounton House, pwrpas yr adroddiad hwn yw cyflwyno’r adroddiad ar yr ymgynghoriad i’r Cabinet a gofyn am eu cymeradwyaeth i symud ymlaen i’r cam nesaf i gau Ysgol Arbennig Mounton House a chyhoeddi hysbysiadau statudol.\nBydd y papur hwn yn darparu manylion i’r sawl sydd yn gwneud penderfyniadau yngl?n â sut y mae’r awdurdod lleol yn cefnogi’r myfyrwyr hynny, sydd yn Mounton House ar hyn o bryd, ar ôl yr 31ain o Awst 2020.\nAwdur: Will McLean, Prif Swyddog, Plant a Phobl Ifanc\nManylion Cyswllt: willmclean@monmouthshire.gov.uk\nConsultation Report - FINAL , eitem 3a PDF 481 KB\nEQIA - FINAL , eitem 3a PDF 190 KB\nYn cytuno i gyhoeddi hysbysiadau ar gyfer cau Ysgol Arbennig Mounton House.\nMae’r Cabinet yn cytuno i ddefnyddio arian wrth gefn sy’n rhan o’r gronfa Buddsoddi i Arbed er mwyn ymestyn y Gwasanaeth Atgyfeirio Disgyblion ar gyfer gweddill y flwyddyn ariannol. Bydd hyn yn cael ei ad-dalu yn y ddwy flynedd ariannol.\nCYNLLUN CYLLIDOL TERM CANOLIG REFENIW A'R BROSES GYLLIDEB 2020/21 - 2023/24 PDF 176 KB\nY cefndir i eitem 3b\nY penderfyniad ar gyfer eitem 3b\nPwrpas:Amlygu’r cyd-destun ar gyfer datblygu’r Cynllun Cyllidol Term Canolig (MTFP) ar gyfer 2020/21 - 2023/24\nCytuno ar y rhagdybiaethau sydd i’w defnyddio er mwyn diweddaru’r MTFP, a darparu syniad cychwynnol o’r arbedion sydd i’w canfod yn y gyllideb.\nCytuno ar y prosesau a’r amserlen ar gyfer datblygu’r MTFP a’r gyllideb benodol ar gyfer 2020/21.\nAwdur: Mark Howcroft – Pennaeth Cyllid Cynorthwyol\nManylion Cyswllt: markhowcroft@monmouthshire.gov.uk\nMae’r rhagdybiaethau cyllideb sydd wedi eu hamlinellu ym mharagraffau 3.6 i 3.13 yn yr adroddiad i’w cytuno a’u diweddaru yn ystod y broses gyllideb os daw gwybodaeth well i’r amlwg.\nMae’r broses gyllideb a’r amserlen fel sydd wedi eu hamlinellu ym mharagraff 3.26 yn cael eu mabwysiadu gan gynnwys craffu’r gyllideb gan aelodau a’r ymgynghoriad a gynhaliwyd gan seminarau aelodau, Grwpiau Gwaith yr Aelodau a Swyddogion, Ymgysylltu Cymunedol, cyfarfodydd Dethol ac Ymgynghoriad (at ddibenion Cyfraddau Busnes).\nTREFNIADAU RHEOLI TRETH AR WERTH PDF 94 KB\nY cefndir i eitem 3c\nY penderfyniad ar gyfer eitem 3c\nPwrpas:Cadarnhau’r effaith y bydd unrhyw fuddsoddiad arfaethedig yng nghyfleusterau hamdden yr awdurdod yn ei gael pan yn cyfuno hyn gyda phenderfyniad y Cyngor i fabwysiadu dyfarniad TAW Ealing ar yr hawl gyffredinol i adennill TAW ar holl gostau’r Cyngor.\nMae’r adolygiad yn modelu’r lefel gyfredol sydd yn cael ai hamcangyfrif ac yn cynghori y bydd angen talu TAW ar y cynigion i ail-ddatblygu’r cyfleusterau hamdden o ran unrhyw wariant TAW sydd wedi ei gynllunio neu’n rhan o’r gyllideb er mwyn cefnogi’r broses o ddarparu’r cynlluniau gwasanaeth cyfredol ar draws y Cyngor.\nAwdur: Peter Davies, Prif Swyddog Adnoddau\nManylion Cyswllt: peterdavies@monmouthshire.gov.uk\n201090918 Cabinet - VAT Management Arrangements - appendix 1 (clean version) , eitem 3c PDF 142 KB\nYn cyflwyno ceisiadau ôl-weithredol o ran y dyfarniad TAW Ealing.\nMae prosesau a systemau'r Cyngor wedi eu diwygio er mwyn caniatáu bod y Dyfarniad Ealing yn cael ei fabwysiadu o’r 1af o Dachwedd 019.\nDylid cynnal gwerthusiad i wneud cais i ddarparwyr allanol/trydydd parti i fuddsoddi yng nghanolfan hamdden Cil-y-coed.\nYn parhau i fonitro costau TAW yn agos, yn enwedig y costau sydd wedi eu gwario mewn meysydd sydd wedi eu heithrio o ran TAW, a lle bod angen, yn adnabod ac yn cynghori ar opsiynau gan ‘edrych ymlaen’ a lleihau unrhyw golledion TAW nad oes modd eu hail-hawlio yn sgil tramgwyddo cyfrifiad esemptiad rhannol y Cyngor a’r trothwy


Cynhyrchion Ffatri |Cynhyrchwyr Cynhyrchion Tsieina, Cyflenwyr\nTsieina Ffatri Cwpan Teithio Collapsible Cwpan Coffi Silicôn Plygadwy\nRoedd y cwpan teithio collapsible gwneud o silicon graddau bwyd, yn cynnig ymyl dur gwrthstaen a chaead plastig.Hawdd i'w olchi, diarogl, di-staen, gwydn, hyblyg a gellir eu hailddefnyddio. Gwnaeth y cyfaint cwympadwy bach a phwysau ysgafn y ddau o'r rhain i'w defnyddio gartref ac yn yr awyr agored.\nEnw Cynnyrch Cwpan Plygadwy Silicôn\nGolygfeydd Dan do ac awyr agored\nNodwedd Collapsible a gwydn\nMaint 4.5 * 8.5cm (maint heb ei blygu)\nPris Uned 1 usd\nAddasu Mini Iâ Ball Wyddgrug Silicôn Iâ Ciwb Ball Hambwrdd\nMae'r hambyrddau pêl ciwb iâ Silicôn hyn wedi'u gwneud o ddeunydd gradd bwyd o ansawdd uchel.Heb BPA, dim arogl, dim gwenwynig.Yn ddiogel ac yn wydn. Maent yn hawdd i'w rhyddhau iâ, yn syml Twist & Twist yr hambwrdd ciwb iâ.Rhowch yr hambwrdd wyneb i waered, yna bydd gennych chi giwbiau iâ crwn perffaith!\nEnw Cynnyrch: Hambwrdd Pêl Iâ Silicôn MIni\nMaint: 21.6*12.5*7.6 cm\nDeunydd: Silicôn a PP\nDefnydd: Gwneuthurwr Pêl Iâ\nHyfforddiant Cŵn Lovager Cerdded Awyr Agored Anifeiliaid Anwes Pecynnau Custom Bag Bag Trin Cŵn Silicôn Dal dŵr\nMae'r Bag Trin Cŵn Silicôn Gwrth-ddŵr hwn yn eitem dda ar gyfer hyfforddi cŵn pan fyddwch allan ac yn hongian.Gellir clipio'r bag cynhwysydd bwyd ci hwn ar eich gwasg dennyn neu drowsus, ei lwytho â danteithion cŵn, hyfforddi'ch ci unrhyw bryd, unrhyw le, a gadael i'r ci wrando arnoch chi.\nTsieina OEM Tsieina S235 S355 Ss400 A36 A283 Q235 Q345ms Plât / Taflen Haearn Rholio Poeth / Plât Haearn Du\nDELFRYDOL AR GYFER MANNAU BACH: Mae adeiladwaith silicon meddal a hyblyg yn caniatáu i'r mat hwn rolio neu blygu'n fach, yn berffaith i'w storio mewn mannau cryno fel droriau cegin, fflatiau, RVs, neu wersyllwyr.\nLLAWER O DDEFNYDDIAU: Mae Mat Dysgl YACEE yn gallu gwrthsefyll gwres (hyd at 450º), sy'n eich galluogi i'w ddefnyddio fel trivet, i amddiffyn countertops a byrddau rhag sosbenni neu offer poeth, neu fel rac oeri.mae hefyd yn dyblu fel trivet sy'n gwrthsefyll gwres ar gyfer eich bwrdd a countertop, yn berffaith fel mat anifail anwes, leinin oergell, leinin cwpwrdd.Cymaint o ddefnyddiau, byddwch chi'n rhyfeddu eich bod chi'n byw hebddo.\nMat Pobi Silicôn Ailddefnyddiadwy Bara Mawr Ychwanegol o Ansawdd Uchel\nMae'r mat hwn yn hambwrdd pobi macaron silicon heb BPA - wedi'i wneud o silicon gradd bwyd a ffibr gwydr wedi'i atgyfnerthu, wedi'i vulcaneiddio i felyn ar ôl 4 awr o wres, gall yr hambwrdd pobi macaron hwn wrthsefyll tymheredd hyd at 480 ℉ heb arogl na mwg.\nEnw Cynnyrch: Mat gwydr ffibr silicon ar gyfer popty\nMaint: gall arferiad\nDefnydd: Cwcis pobi, cacennau, ac ati.\nPris uned: 0.9 – 3.6 USD\nBrwsh Glanhau Ystafell Ymolchi Cegin Brwsh Silicôn Dysgl Golchi Menig Anifeiliaid Anwes Maneg Trwsio Gyda Sgwrwyr Sbwng\nDefnydd Lluosog: Gellir defnyddio'r Menig Hud hwn ar gyfer cegin, golchi llestri, glanhau ffrwythau a llysiau, glanhau'r ystafell ymolchi, glanhau'r ystafell wely, tynnu llwch cwpwrdd dillad, gofalu am wallt anifeiliaid anwes, golchi'r car ac ati.\nGwrthiannol Gwres Uchel: Mae ganddo ymwrthedd gwres hyd at 160 gradd Celsius fel y gellir ei lanhau â dŵr berwedig neu ffyrnau microdon (2 funud).Gellir ei ddefnyddio hefyd i symud prydau poeth neu i gael gwared ar seigiau popty.\nSilicôn Pop it Pensil Bag Syml Achos Pen Tegan Fidget\nMae'r Bag Pop it wedi'i wneud o ddeunyddiau crai silicon gradd bwyd o ansawdd uchel sy'n gyfeillgar i'r amgylchedd, Mae'n ddiogel, yn gyfeillgar i'r amgylchedd, yn iach, ac yn ddiarogl. hefyd yn cael ei ddefnyddio fel bag storio deunydd ysgrifennu, bag cosmetig, a bag darn arian.\nFfatri Mowld Siocled Silicôn Custom Mowld Resin Eco-gyfeillgar Ar gyfer Pobi Bisgedi Cwci Sebon Candy\nOs ydych chi'n hoffi gwneud pob math o ddanteithion gartref a fydd yn bodloni plant a'ch ceg eich hun, fel siocled, melysion a chacennau, yna mae ein mowldiau silicon dylunio aml-siâp hyfryd yn must-have.Also, gan wneud danteithion gyda'ch teulu neu mae plant yn brofiad bondio hwyliog a da y bydd pawb yn ei fwynhau.\nDiogelwch Cyfanwerthu Babi Molar Teether Teether Jiráff Anifeiliaid Dannedd Organig Babanod gyda Blwch\nBydd y teether jiráff babi hynod giwt hwn yn lleddfu poen torri dannedd i fabanod.Bydd pob cnoi yn helpu i leddfu poen gwm ac yn hyrwyddo datblygiad dannedd y babi a'r ên uchaf yn ddiogel ac yn effeithiol.O'i gymharu â chynhyrchion teether deunyddiau eraill, mae'r teether silicon hwn yn fwy diogel ac mae ganddo fwy o wead ar yr wyneb, sy'n fwy addas ar gyfer dannedd babanod.\nGwerthu Poeth Brwsys Olew Silicôn Offer Barbeciw Brwsys Saws Silicon gyda Handle Tryloyw\nMae'r brwsys olew silicon yn boblogaidd mewn marchnadoedd tramor fel darn mwy manteisiol o gyllyll a ffyrc ar gyfer brwsio olew a chynhyrchion sesnin, gan ei fod wedi cyrraedd gofynion defnydd gradd bwyd o ran perfformiad, ac mae hefyd ar gael o ran cynhyrchu a phrosesu i gwrdd â'r gwahanol anghenion profi ac ardystio, brwshys silicon ansawdd yn dal yn bwysig iawn ar gyfer bywyd cartref.\n123456Nesaf >>> Tudalen 1/11


Winchester, Aberaeron ac Addysg Gymraeg | rhysllwyd.com\nWinchester, Aberaeron ac Addysg Gymraeg\nby admin | Aug 30, 2005 | Uncategorized | 0 comments\nWedi wythnos ymlaciol yn Winchester a noson hollol ryfedd yn Aberaeron (aros mewn B&B ar bobol yn rhyfedd iawn… tebyg i gymeriadau Dan Gadarn Goncrid, nofel MM) dwi nol yn Aberystwyth i wynebu blwyddyn arall o rocio, protestio a gweddio!\nYn fy nisgwyl ar ôl i mi ddod nol o fy ngwyliau oedd llythyr gan yr Adran Wleidyddiaeth yn cyhoeddi eu bod nhw yn diddymu dau fodiwl Cymraeg oherwydd diffyg galw honedig. Ar bapur efallai bod hi’n edrych fel bod diffyg galw OND mewn gwirionedd pe tae’r adran yn bod yn fwy pro-actif a trefnus byddai modd rhedeg y cyrsiau Cymraeg yn ddi-drafferth. Heno nesi anfon llythyr yn ôl at yr adran yn ogystal a sawl person perthnasol ym myd addysg Gymraeg!\nDyma oedd y llythyr….\nAnnwyl Ddr. Jenny Edkins\nYsgrifennaf atoch mewn ymateb i’r llythyr a dderbyniais gennych wedi ei ddyddio 23 Awst 2005. Rwyf wrth reswm yn siomedig eich bod wedi penderfynu gollwng y modylau Cymraeg GW30120 a GW32420. Wedi dweud hynny rwy’n derbyn bod y niferoedd sydd wedi cofrestru ar eu cyfer yn rhy isel i gynnal y cyrsiau hynny.\nSerch hynny hoffwn dynnu eich sylw at fater a godais mewn cyfarfod gyda Patrick Finney llynedd. Nodwyd yn un o gyfarfodydd yr SSCC fod y sefyllfa o gynnig sawl modiwl GW yn arwain at rannu’r myfyrwyr yn denau rhyngddynt fel nad yw sawl modiwl yn cyrraedd y trothwy o 5. Ar y pryd gwelodd Patrick Finney hi’n ddoniol iawn fy mod i’n awgrymu na ddylai’r adran gynnig cymaint o fodiwlau GW ond yr hyn oeddwn yn ei awgrymu oedd y dylid cael mwy o drafod gyda myfyrwyr o flaen llaw i weld pa gyrsiau yr oedd y mwyafrif am eu dilyn. Os oes 15 o fyfyrwyr yn dewis rhwng bedwar neu bump cwrs GW wrth reswm bydd rhai yn syrthio’n brin o’r trothwy pump myfyriwr. Mae’n drist gweld bod yr un peth wedi digwydd eto eleni er ein bod ni fel myfyrwyr wedi mynegi mewn cyfarfod ffurfiol llynedd bod angen newid y broses o ddewis modylau GW – mae angen trafodaeth agored gyda’r myfyrwyr i weld beth yw’r galw.\nI mi byddai sustem dewis modylau o rifo yn ôl ffafriaeth yn rhagori ar y sustem bresennol o ddewis cyrsiau GW. Er enghraifft os nad ydy cwrs GW wedi cyrraedd y nifer o 5 bydd y myfyrwyr yn cael eu symud yn awtomatig i gwrs GW arall, sef yr un y byddant wedi ei nodi fel eu hail ddewis.\nYsywaeth gadewch i mi droi eto at y ddau fodiwl dan sylw, GW30120 a GW32420. Mae yna gyfanswm o bump wedi cofrestru, (rwy’n hyderus bydd mwy na phump yn ymddangos erbyn dechrau’r tymor) felly mae’n amlwg bod modd rhedeg o leiaf un o’r modiwlau hynny. Gobeithio bydd yr adran yn gweithredu’n bro-actif i warantu a threfnu hynny.\nHefyd hoffwn nodi y gwnaf innau bopeth o fewn fy ngallu i annog myfyrwyr eraill i ddilyn cyrsiau GW, fel yr anogwyd i mi wneud gennych yn y llythyr, ond hoffwn wybod beth y mae’r adran a’r brifysgol yn ei wneud yn gyffredinol i annog mwy i ddilyn y cyrsiau Cymraeg. Er enghraifft, ydych chi wedi e-bostio a ffonio’r myfyrwyr sy’n medru’r Gymraeg i esbonio’r sefyllfa a’u hannog i ddilyn cyrsiau GW? Byddai hynny yn gam arloesol ond hollol ymarferol i’r adran a’r brifysgol ei gymryd er mwyn hybu a hyrwyddo cyrsiau Cymraeg. Fe wnaf i bopeth o fewn fy ngallu, a sawl myfyriwr arall maen siŵr, ond ar ddiwedd y dydd rôl staff cyflogedig y brifysgol yw hyrwyddo’r addysg Gymraeg a gynigir.\nOs ydym ni am weld addysg Gymraeg yn ffynnu yna mae’n rhaid i’r brifysgol wneud mwy na chynnig cyrsiau Cymraeg. Holodd Derec Llwyd Morgan ar y teledu ddwy flynedd yn ôl os oeddem ni fel myfyrwyr yn disgwyl i’r brifysgol fynd allan “…i’r caeau a’r meysydd” i chwilio am y myfyrwyr Cymraeg. Dydyn ni ddim yn disgwyl hynny yn llythrennol ond wedi cynnig cwrs rhaid i’r brifysgol fynd ati yn bro-actif i’w hyrwyddo ac i annog Cymry i’w ddilyn – rwyf i a sawl myfyriwr arall o’r farn fod angen gwneud mwy o hyn, a hynny ar lefel bersonol yn hytrach na llythyrau cyffredinol amhersonol.\nAr nodyn fwy gobeithiol gallaf gadarnhau y bydd UMCA yn annog ein haelodau i ddilyn y cyrsiau Cymraeg a gynigir tra ar yr un pryd yn parhau i bwyso ar y brifysgol i ddatblygu cyrsiau Cymraeg. Cofier bod rôl allweddol gan farchnata yn hyn yn ogystal ag adain academaidd y brifysgol.\nGobeithiaf glywed eich ymateb yn fuan.\nSwyddog yr Iaith Gymraeg Undeb Myfyrwyr Cymraeg Aberystwyth\nSteven Hughes – Llywydd UMCA\nRichard Wyn Jones – SGC\nGwennan Creunant – SGC\nElin Royles – Darlithydd cyfrwng Cymraeg\nAnwen Elias – Darlithydd cyfrwng Cymraeg\nRoger Scully – Darlithydd cyfrwng Cymraeg\nAled Gruffydd Jones – Is-Brifathro a Chyfrifoldeb dros Addysg Gymraeg\nIoan Mathews – Swyddog yr Iaith Gymraeg Prifysgol Cymru\nNoel Lloyd – Prifathro\nMari Elin Jones – Ysgol dysgu trwy gyfrwng y Gymraeg


Gofalu am eich Iechyd Meddwl - Monmouthshire\nGall y pwysau a achosir gan bryderon ariannol gael effeithiau difrifol ar iechyd meddwl person – a gall iechyd meddwl gwael hefyd ei gwneud yn anos gwneud penderfyniadau da am bwysau yn eich bywyd, gan o bosibl wneud pryderon am arian yn waeth. Gall cael help cynnar cyn i’r straen ddod yn ormod ymdopi ag ef fod yn dda ar gyfer eich iechyd meddwl a’ch sefyllfa ariannol. Dyma rai o’r lleoedd y gallwch droi atynt yn lleol a all roi help a chymorth.\nMae Mind Sir Fynwy yn gofyn: “Ydych chi yn teimlo wedi’ch llethu, yn bryderus, poeni, a yw eich emosiynau’n mynd lan a lawr? Mae Mind Sir Fynwy yma i’ch cefnogi chi a’ch llesiant.” Mae Mind Sir Fynwy yn cynnig gwasanaeth cyfrinachol a chyfeillgar yn cynnwys gwybodaeth, cyngor neu rywun i siarad gyda nhw am sut ydych yn teimlo. Cyngor ar fudd-daliadau, yn cynnwys help i wneud hawliadau newydd. Gwasanaeth cwnsela y talwyd amdano. Grwpiau rhithiol ar Zoom ar lesiant a hunangymorth monitro gweithredol. Mae’r elusen hefyd yn cynnig cefnogaeth tenantiaeth a phrosiect i ffermwyr i gefnogi’r gymuned leol. 01873 858275 https://www.mindmonmouthshire.org.uk/ Testun 07950 889415\nCwnsela i bobl Sir Fynwy y mae’r pandemig wedi effeithio arnynt:\nSefydlwyd gan grŵp cymunedol lleol, yn cynnig cwnsela sy’n derbyn cymhorthdal i bobl Sir Fynwy mae Covid 19 wedi effeithio arnynt. P’un ai yw hynny oherwydd effaith uniongyrchol ei gael eu hunain neu brofedigaeth oherwydd Covid 19, neu hyd yn oed gyflyrau megis pryder ac iselder a waethygwyd gan effeithiau’r cyfnod clo. Mae gennym therapyddion gyda chymwysterau uchel ac yswiriant sy’n barod i weithio ar-lein gyda chleientiaid. Gall rhai apwyntiadau wyneb i wyneb fod ar gael. I wneud cais am therapi defnyddiwch y ddolen yma: https://chepstowcovid.atlassian.net/servicedesk/customer/portal/6 neu i gael mwy o wybodaeth anfonwch e-bost at: info@chepstowcovid19.co.uk\nBasecamp – Cwnsela\nMae ‘Basecamp’ yn fudiad yng Nghas-gwent sy’n cynnig cwnsela wyneb i wyneb am ddim a fforddiadwy ar-lein i unrhyw un yn Sir Fynwy 16 oed a throsodd. Gall unrhyw un sydd eisiau defnyddio’r gwasanaeth eu cyfeirio eu hunain. Croesawn ymholiadau gan unrhyw un. Mae mwy o wybodaeth ar gael yn: www.basecampchepstow.weebly.com neu gallwch gysylltu â Basecamp ar 07838255046 neu drwy basecampchepstow@protonmail.ch\nGrwpiau Cymorth COVID-19:\nDaeth cymunedau lleol ym mhob rhan o Sir Fynwy at ei gilydd i helpu pobl sydd wedi bod yn wynebu anawsterau oherwydd COVID-19 ac effeithiau’r cyfnod clo. Mae rhai o’r grwpiau hyn wedi codi neu wedi derbyn arian i helpu pobl sydd wedi wynebu trafferthion (er enghraifft yng Nghas-gwent a’r pentrefi cyfagos mae talebau Tesco ar gael i bobl sydd angen cymorth ariannol am gyfnod byr). I gael mwy o wybodaeth am eich grŵp lleol cysylltwch â partnerships@monmouthshire.gov.uk neu ffonio 01633 644496.\nGall cynllun cyfeillion Cysylltiadau Cymunedol gefnogi pobl ledled Sir Fynwy sy’n profi teimladau o unigrwydd. Gall y tîm cynnig galwad ffôn gyfeillgar i bobl o bob oed a all fod yn teimlo’n ynysig ac a fyddai’n gwerthfawrogi sgwrs gyfeillgar. contact@befriendingmonmouthshire.org.uk


Casgliadau / Digido - Postiwyd 21-09-2018\nFfrwyth llafur ymchwil John Davies ydoedd ; o Gymraeg beirdd y chweched ganrif, i Gymraeg yr ail ganrif ar bymtheg. Ysgolhaig y Dadeni oedd Davies a chynhwysodd gwerthoedd dyneiddiol ei genhedlaeth yn ‘Dictionarium Duplex’. Yn ei ragair, amlinellodd Davies ei syniadau ynghylch natur unigryw’r iaith Gymraeg, ei hanes, a’i safle o fewn y cyd-destun ieithyddol rhyngwladol. Yn ogystal, roedd ei wybodaeth drylwyr o syniadau ysgolheigion eraill yn amlwg o’r darn hwn. Prif ddefnyddwyr y cyhoeddiad oedd ysgolheigion a Lladinwyr. Heb os, nid adnodd ar gyfer yr unigolyn cyffredin ydoedd. Daeth y cyhoeddiad i sylw rai o ieithyddion blaenllaw Ewrop yr unfed ganrif ar bymtheg a bu’n sylfaen gadarn i lawer o astudiaethau tebyg. Ystyrir cyhoeddi ‘Dictionarium Duplex’ fel un o ddigwyddiadau pwysicaf yn hanes y Gymraeg yn ystod yr ail ganrif ar bymtheg.\nSwyddog Prosiectau Mynediad Digidol


Arferion Siopa Symudol o amgylch y Byd | Martech Zone\nDydd Mercher, Tachwedd 21, 2012 Adam Bach\nNid yw'r newid i brynu ar-lein trwy ddyfais symudol yn tyfu yn unig, mae'n ffrwydro. Os yw'ch busnes manwerthu ar-lein ond heb allu symudol, rydych chi'n brifo'ch gwerthiant yn llwyr trwy anwybyddu grŵp o ddefnyddwyr ysbeidiol sy'n tyfu. Rhaid i'r buddsoddiad mewn datrysiad gwe symudol a chymwysiadau symudol / llechen fod ar frig eich rhestr flaenoriaeth os nad ydych wedi ei wneud eisoes.\nSymud dadansoddi gweithgaredd 2012 o 200 miliwn o siopwyr ar wefannau masnach symudol wedi'i bweru gan Mobify Cloud i benderfynu pa genedl sydd amlaf yn siopa wrth fynd. Yn ein dadansoddiad data, roeddem eisiau gwybod beth mae cenhedloedd yn arwain yn eu cariad at gynhyrchion Apple fel iPhones, iPad ac iPods.\nMae Mobify Cloud yn pweru mwy na 20,000 o wefannau a mwy na $ 100-miliwn mewn refeniw masnach symudol, gan gyrraedd 20% o danysgrifwyr ffonau clyfar byd-eang.\nTags: edgecastmobileiddiomasnach symudole-fasnach symudolmarchnata symudol


Rinc Iâ Admiral\nBydd Rinc Iâ Admiral yn rhedeg o ddydd Iau y 15fed o Dachwedd 2019 i ddydd Llun yr 6fed o Ionawr 2019. Eleni eto gwelwn ddychweliad y to clir i gadw’r sglefrwyr yn sych, a chaniatáu golygfeydd ysblennydd o Neuadd y Ddinas ac awyr y nos\nYn newydd sbon ar gyfer 2018, mae Sayers Amusements yn falch o gyflwyno'r bar 'Sur La Piste'.\nGyda dwy lawr clyd a chartrefol i fwynhau mewn steil chalet sgïo traddodiadol, mae 'Sur La Piste' yn siŵr o ddod â naws Apres Ski yr Alpau Ffrengig i ganol dinas Caerdydd y Gaeaf hwn. Gyda amrywiaeth o ddiodydd ar gael, gall ymwelwyr fwynhau lle cyfeillgar i gymdeithasu, ymlacio, a mwynhau golygfeydd o Ŵyl y Gaeaf Caerdydd.\nBydd ein hardal fwyd newydd yn gwasanaethu ystod o ffefrynnau tymhorol blasus yn cynnwys selsig, byrgyrs, crepes melys a sawrus, ac amrywiaeth o ddanteithion melys traddodiadol.\nYn cyrraedd Caerdydd am y tro cyntaf erioed, rydym yn dod â ‘Y Tŵr 90M’ atoch chi!\nYn sefyll yn dalach nag unrhyw adeilad yng nghanol y ddinas, mae'r Tŵr yn gwarantu'r golygfeydd gorau ac yn siŵr o fod yn lwncdestun trafod yn y ddinas y gaeaf hwn.\nBydd yr atyniad newydd sbon hwn yn lle’r Olwyn Fawr, gan gynnig rhywbeth newydd a chyffrous i ddigwyddiad gaeaf hynod Caerdydd.\nAmseroedd Agor y Ffair Bleser\nYn ystod yr wythnos, 15 Tachwedd – 21 Rhagfyr, 12yb – 10yh\nYn ystod yr wythnos, 22 Rhagfyr – 6 Ionawr, 11yb – 10yh\nDydd Sadwrn 10yb – 10yh\nDydd Sul 10yb – 10yh\n24 Rhafyr 10yb - 7:45yh\n25 Rhafyr (Nadolig) Ar gau.\n26 Rhagfyr Hanner dydd 11yb– 7:45yh.\n31 Rhagfyr (Nos Galan) 10yb – 12.15yb\n1 Ionawr 11yb - 6:30yh\n6 Ionawr 10yb - 6:30 yh\nNodyn: Bydd bythau tocyn yn cau 20 munud cyn yr amser cau swyddogol pob nos.\nNodwch, er budd Iechyd a Diogelwch - gall cyfyngiadau fod yn weithredol ar rai atyniadau.


Carl Morris - Page 3 of 33 -\nCofnodwyd ar Thursday April 21st, 2016 Friday November 17th, 2017\nPeiriant trydar awtomatig, ond pa stwff?\nDw i wedi bod yn chwarae gyda’r cysyniad o ‘bots’ yn ddiweddar. Bots o’n i’n eu galw nhw tan eithaf diweddaf ond ymddengys bot y gair wedi newid ystyr ychydig yn ddiweddar.\nMae’r bots, neu beth bynnag rydych chi’n eu galw nhw, dw i’n canolbwyntio arnynt yn ddarnau bach o god PHP sy’n trydar pethau yn awtomatig, drwy cron.\nWeithau (weithiau) mae awtomeiddio’n rywbeth da.\nY celfyddyd yw i bostio stwff ddiddorol yn digon aml – ond ddim yn rhy aml.\nParadise Garage Bot oedd fy ysbrydoliaeth i.\nMewn achos @fideobobdydd, er enghraifft, mae’r cod yn tynnu testun a dolen mas o daenlen ac yn ei thrydar bob dydd am 21:05 (ar hyn o bryd).\nMae angen bwydo’r daenlen gyda rhywbeth ar gyfer bob dydd. Dyw hi ddim yn cymryd lot fawr o amser. Mae hi’n lot gyflymach na Hootsuite ta waeth.\nAr hyn o bryd dw i’n ystyried ychwanegu sgript sy’n postio fideos randym yn ogystal â’r rhai o’r amserlen er mwyn cael y gorau o’r ddwy agwedd. Hefyd gallwn i ymestyn i Facebook yn ogystal â Twitter.\nFel mae’n digwydd cyflwynodd Morlais gwpl o brosiectau bach tebyg yn Hacio’r Iaith 2016 gan gynnwys @CornishWordDay. Mae e wedi bod yn gwneud e drwy ddulliau gwahanol, sef bwydo blog WordPress gyda chyfres fawr o gofnodion randym i ddechrau.\nDyma rai o’r syniadau dw i’n ystyried:\nCaneuon pop Cymraeg, efallai pedair neu chwech ar hap bob dydd gyda dolen i YouTube neu rywbeth (Piti does dim lot o ddata ar ganeuon Cymraeg ar MusicBrainz ar hyn o bryd.)\nEnglynion, hen benillion, ac ati\nAdnodau o Beibl William Morgan\nTudalennau Wicipedia sy’n bodoli ar y fersiwn Cymraeg yn unig – byddai’r gyfres yn eithaf diddorol dw i’n meddwl\nPethau amserol o Wicipedia fel cyfeiriadau at y dyddiad heddiw\nGeiriau anghyffredin yn Gymraeg\nGeiriau Cernyweg gyda chyfieithiad Cymraeg\nDyfyniadau, idiomau, ayyb\nCofnodion blog diddorol o’r Rhestr\nProsiect i gyhoeddwyr gyda channoedd o erthyglau bytholwerdd sydd eisiau mwy o ddarllenwyr/wylwyr\nDyfynnu trydariadau ‘clasur’, e.e. y rhai sydd wedi cael llwythi o aildrydariadau\nErthyglau cŵl/doniol o hen bapurau newydd\nGad i mi wybod os ydych chi am drafod cael cyhoeddi’ch pethau yn awtomatig tu hwnt i bethau fel Hootsuite.\nFel arall gad i mi wybod os oes cronfeydd o ddata perthnasol fel y rhai uchod.\nCofnodwyd ar Tuesday April 12th, 2016 Friday November 17th, 2017\nYr un tew off Stand by Me\nYn y ffilm Stand By Me, Jerry O’Connell a chwaraeodd y rhan Vern.\nDw i newydd greu erthygl bach ar Wicipedia amdano fe i’r rhai sy’n chwilfrydig.\nCofnodwyd ar Tuesday March 29th, 2016 Friday November 17th, 2017\nDiwedd Recordiau Peski ar Y Twll\nBraf oedd gweld gymaint o sylw i Recordiau Peski ar ôl iddyn nhw ddod i ben. Dyma hanes cryno y label ar Y Twll.\nGyda llaw dw i newydd newid thema Y Twll i rywbeth ymatebol – o’r diwedd. Bydd y dyluniad yn edrych yn well ar ddyfeisiadau symudol ac ati. Gadewch i mi wybod os oes unrhyw namau.\nCofnodwyd ar Monday February 29th, 2016 Friday November 17th, 2017\nDenu mwy o wylwyr i S4C (Beth yw ‘USP’ yn Gymraeg?)\nDechreuais i wylio S4C yn y flwyddyn 2007. O’n i’n ymwybodol o’i fodolaeth cyn hynny ond doedd neb wedi sôn wrthaf i am unrhyw raglen benodol o ddiddordeb. Gallwn i wedi enwi Pobol Y Cwm wrth gwrs ond bron dim rhaglen arall.\nGofynodd ffrind os oeddwn i’n ymwybodol bod band yn chwarae ar raglen Bandit ar y pryd ac y dylwn i diwnio mewn. Felly dyna beth wnes i.\nYn y flwyddyn honno ac yn gynyddol iawn wedyn o’n i’n diolchgar iawn am gael sianel uniaith Gymraeg. Dw i’n cofio darllen is-deitlau ar y pryd hefyd – yn Gymraeg.\nByddai hi’n WYCH pe tasai mwy o bobl yng Nghymru yn dechrau mwynhau rhaglenni S4C.\nDw i’n eithaf siŵr y byddai’r rhan fwyaf o bobl sy’n cwyno am is-deitlau gorfodol yn Saesneg ar S4C yr wythnos hon dal eisiau gweld MWY o wylwyr i’r sianel.\nMae sawl ffordd o wynebu’r her. Mae’r Gymraeg yn perthyn i bawb yng Nghymru; dylai’r sianel fod yn perthyn i bawb yng Nghymru – heb dorri’r egwyddor bwysig yn y ddeddf wreiddiol o gael gofod cyfrwng Cymraeg. (Gweler hefyd: Radio Cymru, ‘Steddfod, Pantycelyn, ysgolion)\nMae’r is-deitlau gorfodol YN ymyrryd ar y profiad o wylio rhaglen teledu, teimlad a ddaeth i’r amlwg pan oedd ‘na is-deitlau Saesneg gorfodol ar raglen Super Furry Animals y llynedd.\nDyma gyfres o feddyliau a syniadau am yr her o denu mwy o wylwyr.\nAr ba ymchwil marchnad mae’r penderfyniad o orfodi is-deitlau ar bob gwyliwr yn seiliedig? Ble mae’r ddata? Ydy’r syniad yn dod yn syth o’r hafaliadau di-sail “Cymraeg = caeëdig/mewnblyg” ac “is-deitlau gorfodol yn Saesneg = croesawgar”? Y newyddion yw, mae modd bod yn groesawgar, yn gyfeillgar ac yn Gymraeg ar yr un pryd. O safbwynt marchnata mae’r Seisnigo graddol yn tanseilio ‘USP’ y sianel, dyna’r pryder yn yr hir dymor. Mae eisiau seilio penderfyniadau o’r fath ar DDATA: ymchwil marchnad cynhwysfawr.\nNid data oedd fy stori uchod ond profiad unigolyn ac mae pob profiad yn wahanol. Ond mae ‘na rhywbeth yn y syniad o hyrwyddo rhaglen benodol i grŵp/cymuned yn hytrach na jyst hyrwyddo’r sianel. Un rhaglen yw’r ‘gateway drug’ i’r sianel. Yn fy achos i, Bandit oedd y rhaglen gyntaf.\nEnghraifft: faint o aelodau o grwpiau ymgyrchu, hanes ac ati yn ymwybodol bod ‘na rhaglen hynod ddiddorol am Philip Jones Griffiths a’r rhyfel Americanaidd yn Fietnam ar Clic, iPlayer, ac ati? Mae eisiau cysylltu gyda phob un ohonyn nhw, â’r grwpiau sy’n licio ffotograffiaeth.\nO’n i’n bwriadu dweud YouTube yna ond does DIM BYD O GWBL yna pan dw i’n chwilio am ‘philip jones griffiths s4c’. Mae modd gweld Michael Palin yn Fietnam yn Saesneg ond dim Philip Jones Griffiths yn Gymraeg. Dim ond un enghraifft ydy hynny. Dosbarthiad yw’r peth. Ac mae eisiau cynnwys a chlipiau go iawn nid treilars plîs.\nYn ôl Ian Jones,\n‘Y prif reswm pam nad yw pobl yn gwylio S4C yw oherwydd diffyg “hyder yn eu hiaith neu am nad ydyn nhw’n gallu deall Cymraeg o gwbl”‘.\nDw i’n credu bod camddealltwriaeth wedi bod o ran pam nad yw pobl yn tiwnio mewn neu’n glicio. Sa i’n dychmygu unrhyw un yn dweud ‘wel hoffwn i wylio Ochr 1 achos mae’r bandie yn wych ac mae Griff Lynch mor olygus, mae Newyddion 9 yn mynd i’r afael â materion cyfoes, roedd fy ffrind yn siarad am ei waith ar Heno neithiwr hefyd. Ond ti’n gwybod beth? Dw i jyst ddim yn hyderus yn Gymraeg felly wnai wylio rhyw raglen arall mewn iaith arall’. O safbwynt marchnata RHAGLENNI yw’r cyffur i’w gwerthu, nid sianel. Dwedwch wrth bobl am y RHAGLENNI penodol. Gosodwch y darged o roi tri theitl ym mhob brên yng Nghymru. A brên Ed Vaizey. Yn ogystal â Phobol y Cwm.\nBeth am drefnu taith o ymddangosiadau ar draws Cymru, cynnig cyfleoedd i wylio pethau sy’n berthnasol neu o ddiddordeb arbennig i’r ardal? Dw i’n sôn am bentrefi yn ogystal â llefydd fel Chapter a Galeri. Wrth gwrs mae cost i’r math yma o waith. Gall leihau’r cost trwy anfon ffeil neu ddisc draw at rywun ym mhob cymuned; datganolwch y daith. Peidiwch ag anghofio nwyddau hefyd.\nMae pobl ail iaith yn hanfodol yn y sgwrs yma. Mae eisiau ystyried y categori yna fel pobl gweithredol sy’n wneud prosiectau, ymgyrchoedd ac ati. Mae eisiau deall yn well sut mae’r sianel yn gallu arfogi nhw i ledaenu’r gair ymhlith ffrindiau ac ati. Dechreuwch gyda’r ‘dysgwyr y flwyddyn’ (er nad yw i’n hoff iawn o’r categorïau ‘dysgwyr’ a ‘di-Gymraeg’).\nMae lle i apiau sy’n debyg i Sibrwd a’r ail sgrin yma. Mae lot fawr o bethau cwl sy’n bosib gyda’r cyfryngau cymdeithasol, symudol ac ati.\nMae angen meddwl am y ‘rhwydwaith cynnes’. Mae Elan Grug yn dweud:\n“Ac S4C- be am y miloedd o siaradwyr Cymraeg sydd byth yn troi at y sianel? A digon o rheini yn aelwydydd uniaith? Pa ddathliad pum niwrnod sy’n cael ei baratoi ar eu cyfer nhw?” Dw i’n cytuno. Hefyd beth am y rhai sy’n gwylio un rhaglen yn unig? Am wn i does dim targedu ar sail diddordebau ar Clic. ‘Rydych chi wedi gwylio X, beth am wylio Y?’ Hefyd mae’r hen gerdyn hynafol statig yma yn ystod yr hysbysebion yn WASTRAFF o amser gwerthfawr tra bod treilars yn bodoli. Hefyd beth ddigwyddodd i’r cyfrif S4C Clic ar Twitter gyda dolenni i bob un rhaglen? Mae eisiau ail-ddechrau pethau fel hwnna.\nMae marchnata yn costio. Dw i’n pryderu am yr is-deitlau gorfodol oherwydd beth maen nhw yn awgrymu o ran costau. Ai nhw yw’r unig ymdrech sydd yn fforddiadwy erbyn hyn? Dyna pam mae angen i’r sianel ac Awdurdod fod yn gall ac yn gryf wrth ddelio gyda’r awdurdodau a llywodraethau er mwyn sicrhau’r cyllid digonol i redeg sianel deledu go iawn yn yr hir dymor.\nCofnodwyd ar Thursday February 25th, 2016 Friday November 17th, 2017\nProblem dosbarthu cynnwys Cymraeg\nDyna sy’n wneud i mi feddwl am broblem dosbarthu cynnwys Cymraeg.\nDyma RS Thomas ar raglen Beti a’i Phobol:\nDim ond 74 o wrandawiadau wedi bod ers iddyn nhw lanlwytho’r hen raglen i Soundcloud ar 13 Tachwedd 2013.\nChwarae teg i’r tîm am eu rhoi nhw ar y we yn barhaol tu hwnt i gyfnod cyfyngedig iPlayer.\nOnd mae nifer o wrandawyr yma yn siom i mi. Mae’r niferoedd yn debyg ar y rhaglenni Beti a’i Phobol eraill.\nEfallai bod hi’n dangos pwysigrwydd hyrwyddo?\nEfallai diffyg chwiliadau am y pwnc?\nDiffyg disgwyliadau ar ran y cynulleidfa botensial?\nNeu ddiffyg statws i’r Gymraeg ar ganlyniadau chwilio Google ac ati?\nTa waeth rwy newydd rannu’r rhaglen uchod ac wedi rhoi cwpl o ddolenni ar Wicipedia hefyd.\nCofnodwyd ar Wednesday December 23rd, 2015 Friday November 17th, 2017\nTudalen flaenorol Tudalen 1 Tudalen 2 Tudalen 3 Tudalen 4 … Tudalen 33 Tudalen nesaf


Papurau Dr John Davies, - Archifau a Llawysgrifau Llyfrgell Genedlaethol Cymru\nGanwyd John Davies, hanesydd, llenor a darlledwr, yn Llwynypia, Rhondda, Morgannwg, yn 1938, ond cafodd ei fagu yng Ngheredigion. Derbyniodd ei addysg yng Ngholeg y Brifysgol, Caerdydd, a Choleg y Drindod, Caergrawnt. Bu'n athro yn Adran Hanes Coleg y Brifysgol, Abertawe, 1963-1973, ac yn Adran y Gymraeg yng Ngholeg Prifysgol Cymru, Aberystwyth, 1973-1990, cyn symud i Gaerdydd fel darlledwr teledu. Mae ei waith cyhoeddedig yn cynnwys Hanes Cymru (Penguin, 1990), y cyfieithiad Saesneg ohono, The History of Wales (Penguin, 1993) a Cardiff and the Marquesses of Bute. Roedd yn un o sylfaenwyr Cymdeithas yr Iaith Gymraeg, a'i hysgrifennydd cyntaf ar y cyd ag E.G.Millward. Ffurfiwyd y Gymdeithas i ymgyrchu dros hawliau'r Gymraeg. Cyhoeddir cylchlythyr, Tafod y Ddraig.\nCymdeithas yr Iaith Gymraeg -- Archives (Pwnc)\nDavies, John, 1938- -- Archives (Pwnc)\nMillward, E. G. (Edward Glynne), 1930- (Pwnc)


Ffrae yr ardd fotaneg: Galw ar brif weinidog i ymyrryd - BBC Cymru Fyw\nFfrae yr ardd fotaneg: Galw ar brif weinidog i ymyrryd\nMae Cymdeithas yr Iaith wedi galw ar Brif Weinidog Cymru i ymyrryd wedi ffrae am agwedd yr Ardd Fotaneg Genedlaethol tuag at y Gymraeg.\nMewn llythyr beirniadol mae'r mudiad iaith wedi galw ar Carwyn Jones i orfodi'r Ardd i gadw at amodau ei Chynllun Iaith Gwirfoddol. Mae'r Ardd yn derbyn grant refeniw o dros £650,000 gan Lywodraeth Cymru.\nYn ôl y mudiad iaith, mae yna amod ynghlwm wrth y grant sy'n gorfodi sefydliad i ddarparu gwasanaethau a deunyddiau trwy gyfrwng y Gymraeg a Saesneg oni byddai'n "afresymol gwneud hynny."\nCytunodd Cyngor Sir Gâr ym mis Mehefin i roi cyfraniad o £70,000 i'r Ardd ar yr amod ei bod hi'n gwella ei dwyieithrwydd.\nDywedodd Cymdeithas yr Iaith fod ei swyddogion wedi bod yn ceisio trefnu cyfarfod gyda Chyfarwyddwraig yr Ardd, Dr Rosetta Plummer, ers mis Ebrill oherwydd ffrae am arwyddion uniaith Saesneg gafodd eu defnyddio i hyrwyddo digwyddiadau yn yr Ardd.\n"... prin yw'r achlysuron pan fo'n swyddogion yn gorfod wynebu'r fath agwedd anwybodus tuag at y Gymraeg gan sefydliad cyhoeddus o'r fath," meddai llefarydd.\nMaen nhw wedi honni bod Dr Plummer wedi gofyn am ebyst nad oedd yn Gymraeg a hefyd ei bod wedi gwrthod cyfarfod fyddai'n cael ei gynnal trwy gyfrwng y Gymraeg gyda chymorth cyfieithydd.\nGwrthod yr honiadau hynny yn llwyr y mae'r gyfarwyddwraig. Mewn datganiad i BBC Cymru dywedodd Dr Plummer fod yr Ardd wedi "ymrwymo'n llawn i annog a datblygu defnydd o'r Gymraeg ... rydym ni yn gweithio yn galed i gyrraedd amcanion ynglŷn â'r Gymraeg\n"... ein syniad ni oedd cynnal cyfarfod ... ac fe gafodd y cynnig ei wrthod ... rwy' hefyd yn hapus i ddatgan fy mod i yn hapus i dderbyn ebyst trwy gyfrwng y Gymraeg a'r Saesneg."\nDywedodd llefarydd ar ran Llywodraeth Cymru ei bod "yn cymryd o ddifrif rwymedigaethau cyrff o ran cydymffurfio â'u cynlluniau iaith. Bydd y Prif Weinidog yn ymateb i Gymdeithas yr Iaith maes o law."


Paul Whitehouse - Wicipedia\ndigrifwr ac actwr Prydeinig, ei geni ym Morgannwg\nDigrifwr ac actor Cymreig yw Paul Whitehouse (ganwyd 17 Mai 1958). Daeth yn adnabyddus am ei waith gyda Harry Enfield ac fel un o serennau sioe sgets y BBC, The Fast Show. Mewn arolwg barn yn 2005 i ganfod Digrifwr y Digrifwr (The Comedian's Comedian), daeth ar frig y 50 act a bleidleiswyd drostynt gan ddigrifwyr a phobl o fewn y diwyllant comedi.\ndigrifwr, actor, sgriptiwr, actor teledu\n2 Gyrfa cynnar\n3.1 The Fast Show\n3.4 Harry and Paul\n3.5 Bellamy's People\nGanwyd Whitehouse yn Stanleytown, Cwm Rhondda, Morgannwg. Roedd ei dad Harry yn gweithio ar gyfer y Bwrdd Glo Cenedlaethol a'i fam Anita yn gantores gydag Opera Cenedlaethol Cymru. Symudodd y teulu i Essex, pan oedd yn bedwar mlwydd oed, ac arweiniodd hyn at ganfod ei ddoniau fel dynwaredwr:\nMynychodd Whitehouse Brifysgol Dwyrain Anglia yn Norwich o Hydref 1977, lle cyfarfu Charlie Higson. Prin oedd yr amser a dreuliodd y ddau yn astudio, am eu bod mewn band pync-roc, The Right Handed Lovers. Gadawodd Whitehouse y brifysgol a bu'n byw â dropowts eraill mewn fflat cyngor yn Hackney, dwyrain Llundain, a chafodd waith achlysurol fel plastrwr. Ar ôl i Higson raddio ym 1980 symudodd Whitehouse i fyw ag ef, yn gweithio fel peintiwr a phapurwr gyda'r dydd ac yn perfformio yn y grŵp pync-ffync The Higsons liw nos.\nDechreuodd y ddau waith yn peintio a phapuro tŷ'r digrifwyr Stephen Fry a Hugh Laurie, ac ysbrydolwyd hwy i ddechrau ysgrifennu comedïau gan hyn. Symudon nhw i ystâd cyngor lle'r oedd Harry Enfield yn un o'u cymdogion, a phan gafodd Enfield slot at raglen Sianel 4, Saturday Live, estynnodd wahoddiad i'r pâr i ysgrifennu ar ei gyfer. Ymddangosodd Whitehouse ar y rhaglen fel "Lance", sidekick Enfield, ac fe greodd ddau o'r cymeriadau a chwaraewyd gan Enfield hefyd: "Stavros", perchennog siop cebabau o Roegwr oedd wedi ymgartrefu yn Llundain, a "Loadsamoney", yr ariangarwr o Essex ag ymgorfforodd ysbryd y 1980au dan Margaret Thatcher.\nDyma oedd trobwynt gyrfaoedd Whitehouse a Higson, a dechreuont ysgrifennu ar gyfer Vic Reeves's Big Night Out ac yn helaeth ar gyfer rhaglenni'r BBC, yn gyntaf A Bit of Fry and Laurie a The Paul Merton Show. Perfformiodd Whitehouse ar raglenni megis Harry Enfield's Television Programme, lle datblygodd amrywiol gymeriadau gan gynnwys "DJ Mike Smash" yn y sgetsys "Smashie and Nicey", lle chwaraewyd Nicey gan Harry Enfield.\nThe Fast ShowGolygu\nTra'n gwylio tâp rhagolwg o'r uchafbwyntiau o sioe Enfield, ysbrydolwyd Whitehouse a Higson i greu sioe gomedi cyflym, The Fast Show. Roedd cymeriadau Whitehouse yn cynnwys:\nKen, un o'r teilwyr yn y sgets "Suit You"\nPoutremos Poutra-Poutremos, angor safle deledu estron Chanel 9\nOherwydd yr holl gymeriadau eang mae Whitehouse yn chwarae, dywedodd Johnny Depp ei fod yn un o'r actorion gorau mae wedi ei weld. Mae Depp yn ffan of the The Fast Show ac yn gwneud ymddangosiad gwestai yn un o'r rhaglenni.\nYn 2001 a 2002 ysgrifennodd a pherfformiodd Whitehouse dwy gyfres o'r sioe ddrama BBC Happiness, lle bu'n chwarae rôl actor llais yn cael argyfwng canol oed.\nYsgrifennodd, ymddangosodd a chynhyrchodd Whitehouse drama ddigri Help yn 2005 ar gyfer y BBC ynghyd â Chris Langham. Roedd ganddo 25 rôl yn y ffilm, i gyd yn gleifion i seicotherapydd Langham (heblaw un sy'n seicotherapydd i'r seicotherapydd). Fel canlyniad o'u cydweithrediad, cymerodd Whitehouse y stand fel tyst ar 24 Gorffennaf 2007 ym mhrawf llys Langham, ynglyn a'r cyhuddiad o fod n berched ar luniau anweddus o blant. Hnodd Langham ei fod wedi lawrlwytho'r deunydd fel ymchwil i gymeriad yn ail gyfres Help, ond nid oedd tystiolaeth Whitehouse yn cyd-dynnu gyda'r eglurhad hwn.\nHarry and PaulGolygu\nMae Whitehouse yn ymddangos mewn sioe sgets BBC Harry and Paul (adnabyddwyd yn gynt fel Ruddy Hell! It's Harry and Paul), yn serennu ynghyd â Harry Enfield.\nGweithiodd Whitehouse gyda Higson unwaith eto ar brosiect teledu, Bellamy’s Kingdom, oedd yn spoof o sioeau teithio enwogion.\nYmddangosodd a chynhyrchodd Whitehouse a Charlie Higson raglen ffonio-i-mewn spoof Down the Line ar BBC Radio 4. Darlledwyd y gyfres cyntaf rhwng Mai a Mehefin. Darlledwyd ai l gyfres 16 Ionawr – 20 Chwefror 2007, enillont wobr Sony Radio Academy Award am hyn. Darlledwyd trydedd cyfres ym mis Ionawr 2008.\nYn haf 2007, ymddangosodd Whitehouse yn ymgyrch hysbysebu ASDA, yn dilyn Victoria Wood.\nPrif ddylanwadau cynnar Whitehouse oedd sgetsys Peter Cook a Dudley Moore, a chriw y Monty Python. Roedd Tommy Cooper, Morecambe and Wise a sioe deledu Dad's Army yn gwneud iddo chwerthin. Dywedai mai Harry Enfield ac ymdriniaeth Reeves and Mortimer yw ei ddylanwadau cyfoes.\nMae Whitehouse wedi chwarae sawl rôl mewn ffilm:\nKevin and Perry Go Large - 'Bouncer', gyda Harry Enfield\nFinding Neverland - 'Stage Manager' (gyda'i ffrind a'i edmygwr Johnny Depp; mae gan ei ferched, Molly a Sophie, rôl di-eiriau fel plant amddifad yn ogystal)\nCorpse Bride - 'William Van Dort' (gyda Johnny Depp unwaith eto)\n↑ 1.0 1.1 Comic Paul tells of talent change Wales on Sunday - 28 October 2007\n↑ BBC - South East Wales Showbiz - Paul Whitehouse\n↑ 3.0 3.1 3.2 Bio:Paul Whitehouse BBC Comedy\n↑ 4.0 4.1 4.2 On the move: Paul Whitehouse and Charlie Higson The Times - 2 December 2007\n↑ BBC NEWS | England | Kent | Co-star 'did not know about porn'\n↑ BBC - Comedy - Harry and Paul - Homepage\n↑ Ciar Byrne (2007-10-01). Paul Whitehouse and Charlie Higson: Making (radio) waves. The Independent.\n↑ Paul Whitehouse and Charlie Higson: Making (radio) waves The Independent - 1 October 2007\n↑ BBC Forum: Comedian Paul Whitehouse quizzed BBC Forum\nWedi dod o "https://cy.wikipedia.org/w/index.php?title=Paul_Whitehouse&oldid=8866945"\nLast edited on 20 Awst 2019, at 07:04\nNewidiwyd y dudalen hon ddiwethaf ar 20 Awst 2019, am 07:04.


Beth yw Pethau Bychain? | Yr Addewid - Hacio'r Iaith\nBeth yw Pethau Bychain?\nMae Pethau Bychain yn ddiwrnod i ddathlu’r iaith Gymraeg arlein ac i annog mwy o bobol i gymryd rhan yn y diwylliant Cymraeg digidol.\nDydd Gwener 3ydd mis Medi 2010\nPam ydyn ni’n wneud Pethau Bychain?\nRydyn ni’n or-ddibynnol ar gyfryngau wedi eu bwydo i ni yn y Gymraeg: mae’r we yn gyfle i ni furfio ein sianeli, ein gorsafoedd a’n diwylliant digidol ni ein hunain ar ein telerau ni.\nOs ydyn ni am i’r Gymraeg dyfu a ffynnu yna rhai i ni greu diwylliant ar-lein Cymraeg annibynnol. Fel ddywedodd Ron Jones, pennaeth Tinopolis, yng nghylchgrawn Barn yn ddiweddar “os na fyddwn yn diogelu’r Gymraeg fel iaith ar-lein, ni all yr iaith hawlio’i lle yn y byd modern.”\nDrwy wneud un o’r pethau bychain rydych yn chwarae rhan allweddol mewn llusgo’r Gymraeg mewn i’r byd digidol.\nPwy a wyr efallai taw eich pethau chi fydd yn lledu ar draws y we\nPam bod lleisiau Cymraeg ar-lein yn bwysig?\nMae’r we yn gyfrwng newydd. Mae’n bwysig iawn i weld yr iaith Gymraeg ar y teledu ac ar y radio. Mae’r un peth yn wir am y we.\nPa fath o bobol sy’n wneud pethau ar y diwrnod Pethau Bychain?\nRydyn ni eisiau gwahodd pawb sy’n gallu siarad Cymraeg neu sy’n dysgu Cymraeg, hen ac ifanc, dynion a benywod.\nDoes dim angen profiad o flaen llaw.\nDylen ni drio cael awduron / beirdd / pobol ffilm sydd *yn* brofiadol hefyd ddo. Does gan lawer iawn o bobol creadigol Cymraeg ddim presenodleb ar-lein. Gallan nhw jest gyhoeddi gwaith maen nhw wedi ei wneud eisoes ar y we.\nBeth yw’r tag?\npethaubychain yw’r tag – am wasanaethau gyda tagiau. Bydd e’n hawsa i ffeindio unrhywbeth gyda’r tag.\nMae gyda ni Addewid.\nA phaid anghofio Dydd Gwener 3ydd mis Medi 2010!\n“Dwi’n gwneud addewid i greu un peth bach arlein yn y Gymraeg ar Dydd Gwener 3ydd mis Medi 2010. Gall y peth bach fod yn greu:\ntudalen ar Wicipedia\nblog newyddion lleol\nrhoi eich papur bro arlein\ndefnydd creadigol o fapiau Google\ncreu tudalen we o gwmpas eich hobi / cymdeithas\nneu rhywbeth arall…\nYr unig beth rydyn ni’n gofyn ydi ei fod yn Gymraeg a’i fod am rywbeth sy’n cyffroi neu gorddi chi.”\n“Bwriad y prosiect ydi cael mwy o bobol yn creu stwff difyr ar-lein a chynyddu’r gymuned Gymraeg ar y we. Drwy wneud un peth bach gallwch chi gyfrannu tuag at wneud y Gymraeg yn iaith fyw ar y we. Byddwch hefyd yn cael cynulleidfa fwy i’ch gwaith gan y bydd popeth yn cael ei dangos ar pethaubychain.com.”\nCyhoeddwyd 14 Awst 2010 Gan Carl Morris\n16 Awst 2010 am 9:12 PM\nRoedd erthygl dda gan Rhys Mwyn yn y Daily Post yr wythnos hon (11.8.10) o dan y teitl ‘Fydd y chwyldro ddim ar y teledu gyfaill, ar eich cyfrfiadur fydd o’. Mae’r erthygl yn sôn am sut mae’r teledu’n gyfrwng llai a llai pwysig a sut mae yna fideos unigol ar YouTube sydd wedi cael mwy o wylwyr na mae S4C yn dderbyn mewn blwyddyn. Byddai wedi bod yn erthygl dda i roi dolen ati o flog Pethau Bychain, ond yn eironig, dyw hi ddim ar gael ar-lein! (Mae’r Daily Post wedi stopio gosod cynnwys ei cholofnau Cymraeg ar-lein ers dros flwddyn am ryw reswm).\n17 Awst 2010 am 3:43 PM\nFydd y chwyldro ddim ar y teledu gyfaill, ar eich cyfrifiadur fydd o (gan Rhys Mwyn)\nHysbysiad Cyfeirio: Gwefannau lleol, blodau yn tyfu ym mhob man | Quixotic Quisling | Carl Morris


Poblyddiaeth a’r dosbarth gweithiol | O'r Pedwar Gwynt\nAmser darllen: 10 munud\nBeth yw wyneb poblyddiaeth? Wyneb blinedig, trist, trallodus. Nid yw’r ffromi a’r ysgyrnygu ond crychau egnïol, dros dro, ar y wyneb hwn; yn y dwfn y mae’r casineb yn llechu. A phrin mewn gwirionedd y bydd y casineb hwn yn brigo’n agored yng nghwrs y rhygnu arferol o ddydd i ddydd, o slip talu i slip talu; ar y cyfan mae’n rhy wasgarog a chyffredinol. Ei brif fynegiant yw anniddigrwydd hydreiddiol, a chylchred parhaus diflastod ac anobaith. Yn y bôn, yn wynebau’r bobol ddiymadferth a ysbeilir gan gyfalafiaeth y mae mesur lledaeniad poblyddiaeth. Pan gaiff poen y bobol hyn ei throsi’n weledigaeth dwyllodrus, yn ateb gorsyml i wacter bywyd, dyna pryd mae poblyddiaeth yn bwrw gwraidd: y tlawd yn bwydo ar y tlawd o dan arweiniad y cyfoethog (am taw nhw yn unig sy’n elwa ar y dinistr sy’n dilyn). Hynny yw, nid dim ond y digwyddiadau mawr a’r ralïau sy’n fynegiant o boblyddiaeth, ond y trais gwaelodol sy’n cronni mewn pobl gyffredin yn sgil eu rhwystredigaethau, sef effeithiau cyfalafiaeth, a’r trais a ddioddefant trwy law system sy’n eu trin â dirmyg. Nid yw'r gweddill yn deall hyn. Canolbwyntio ar fynegiannau amlwg, ystrydebol poblyddiaeth y bydd sylwebwyr, gan anwybyddu’r casineb sy’n ymnerthu fesul diferyn. A thra bo poblyddiaeth yn bresennol, bydd ffasgaeth hefyd yn bosibilrwydd hunllefus. Er mwyn trechu’r casineb, a’i ddeall, rhaid inni syllu i’r wyneb trallodus.\nProtestwyr yn Ffos-y-Fran, Merthyr ym mis Mai 2016\nYn ddiweddar, bûm mewn gwrthdystiad gwrth-ffasgaidd yn fy nhref enedigol, Merthyr Tudful. Y noson honno, cynhaliwyd rali gan y blaid ‘newydd’ dros adael yr Undeb Ewropeaidd, ond mewn gwirionedd, nid dyna oedd pwrpas y rali o gwbl – ac nid yw Brexit ei hun yn ymwneud rhyw lawer â’r peth bellach. Roedd hynny’n amlwg yn y sylw a gafodd y digwyddiad yn y cyfryngau yn y diwrnodau blaenorol: troes yr anniddigrwydd a leisiwyd gan y twyllwyr hyn o amgylch amryfal faterion: cyflogau isel; cwmnïau traws wladol yn gadael, a’r swyddi a gollir o ganlyniad i hynny; gwasanaethau cyhoeddus annigonol; diffyg cyfleoedd; cymunedau darniog; ac, wrth gwrs, mewnfudo. Cerbyd ar gyfer poen ac anfodlonrwydd oedd y sioe gyfan, ond un sy’n hyrddio tua’r dibyn.\nRoedd yn eglur taw gwir bwrpas y rali oedd rhoi cyfle i'r arch-dwyllwr gyflwyno bwch dihangol. I’r bobol ddosbarth gweithiol a fentrodd i’r rali, haws oedd derbyn bwch dihangol na chydnabod yr anghydraddoldeb hollgofleidiol sy’n eu briwio, sy’n mynd at graidd eu bod. Byddai cydnabod hynny yn golygu cydnabod eu safle truenus mewn cymdeithas, yr un gymdeithas sy’n eu cyflyru i syllu tua’r brig a’u beio eu hunain fel unigolion am eu sefyllfa.\nOnd strwythur cymdeithas a’r wladwriaeth sydd yn creu ac atgynhyrchu’r anghydraddoldeb hwn ym mywyd y dosbarth gweithiol, gan gyffwrdd â phob elfen o’u profiad. Mae’r naratif boblyddol, asgell dde yn celu’r ffaith bod y tlodi a’r ymylu maent yn eu dioddef yn ganlyniad i’r system economaidd gyfalafol sydd ohoni. Mae’n eu rhwystro rhag sylwi bod y gormes ar leiafrifoedd yn tarddu o’r un grym â’r gormes arnynt hwythau. Cuddia’r ffaith bod y dosbarth gweithiol yn cynnwys y lleiafrifoedd hynny, a taw’r un yw eu brwydr. Yn bennaf oll, mae’n cuddio’r ffaith nad yw’r drefn hon yn anochel, ond yn ganlyniad i weithredoedd y rhai sy’n meddu ar rym gwleidyddol – ac ar gyfalaf. Yr hyn a wna poblyddiaeth felly yw defnyddio pobl a ormesir er mwyn gwarchod y drefn sy’n eu gormesu.\nHynny yw, nid yw’r bobl sy’n cael eu swyno gan y celwydd yn ddi-fai; casineb yw casineb, beth bynnag yw’r ysgogiad, a dewis affwysol o wael yw derbyn y naratif boblyddol sydd, wrth annog trais, yn naratif ffasgaidd. Ond maent mewn sefyllfa lle credant taw dyma yw’r unig ddewis gan eu bod wedi eu hesgeuluso a’u gwawdio a’u baeddu cymaint. Mynegiant hunanddinistriol o anobaith ydyw.\nTrefnwyd y gwrthdystiad yn fuan wedi i’r rali gael ei chyhoeddi, a theimlais reidrwydd mynychu, am fod gwrthwynebiad gweledol i’r pethau hyn yn hollbwysig; ond yn ogystal, nid rhywbeth pell oedd hyn bellach a ddôi ataf drwy sgrin fy ngliniadur neu fy ffôn: gallwn weld y llwyfan o’m tŷ; a phan oeddent yn gosod y systemau sain yn gynharach y dydd hwnnw, gallwn glywed pob gair o’u profion sain (a’u cynigon dilornus ar geisio ynganu Merthyr Tudful, a’u crechwenu ), fel pe baent yn sefyll yn y stryd. Yn wir, gallai’r rhan fwyaf o drigolion gwaelod Heolgerrig eu clywed. Nid oedd modd eu hosgoi.\nA dyna wedyn y safle ei hun – maes parcio Trago Mills: llwyfan addas iawn ar gyfer y digwyddiad truenus hwn. Cafwyd yno lofeydd yn wreiddiol, ac yn ddiweddarach, gwaith brics, ond roedd hwnnw eisoes wedi ei gau a’i glirio pan oeddwn yn ifanc; cofiaf chwarae yno yn y tir diffaith gyda fy mrawd. Roedd yn rhyw fath o dir comin answyddogol i’r trigolion lleol yr adeg honno; byddai pobl yn mynd â’u cŵn am dro yno, a phethau felly. Ond fe’i prynwyd, ac fe’i caewyd i’r cyhoedd. Bu’n wag ond yn waharddedig am sbel, ac yna codwyd Trago Mills. Gwelir hanes yr ardal yn hanes y darn hwn o dir: safle diwydiannol yn gyntaf; wedyn tir diffaith, agored ond ‘rhydd’; yna tir caeedig, caeth; ac yn olaf, tir wedi ei lenwi gan siop anferth, ddiangen sy’n targedu, ar y cyfan, bobl dlotach. Busnes a groesawyd yn frwd gan gynghorwyr y dref, oherwydd 'swyddi' – swyddi nad ydynt yn cynnig unrhyw ddatblygiad personol nac unrhyw foddhad heblaw ennill digon o arian i oroesi. Dyna’r camau: gwaith a chynhaliaeth a chyfnod ymffurfio’r dosbarth gweithiol fel carfan wleidyddol-ymwybodol; chwalfa; diffeithwch; ac yna neo-ryddfrydiaeth. Dyna olrhain tarddiad llawer o’r rhwystredigaethau a ddenodd bobl i'r rali: ble oedd y Chwith ar hyd y blynyddoedd llwm hynny? Ble oeddent yn fwy diweddar mewn llefydd fel Merthyr?\nYmgasglodd y gwrthdystwyr ger y fynedfa i’r safle anferthol lle byddai’r rali’n cael ei chynnal, a dyna oedd yr unig ffordd i mewn. Rhaid oedd i bob un a fynychai’r safle fynd heibio inni. Wrth i’r mynychwyr ddechrau cyrraedd, aeth ambell wrthdystiwr i’r hewl a rhwystro’r ceir, a chyn hir, roedd rhes ohonynt, nes y bu rhaid i'r digwyddiad ddechrau'n hwyr yn y pen draw. Cafwyd yr hyn a oedd yn rhagweladwy: pobl yn gweiddi, yn rhegi, yn bygwth. Fe wnaeth un gyrrwr hyrddio ei gar yn ei flaen yn sydyn, nes inni ofni y byddai’n gyrru dros rywun. Fe’n galwyd yn ffasgwyr, yn elynion, yn llysnafedd, a phob sarhad y gellid ei ddychmygu. Daeth ambell un (dynion canol oed, pob un) o’u ceir i fygwth trais; ac fe wnaeth un drio ymosod ar grŵp o wrthdystwyr a oedd yn cynnwys dwy fenyw a phlentyn. Bu rhai’n poeri. Dadlennol oedd ymateb yr heddlu i’r golygfeydd hyn: arestiwyd un o’r gwrthdystwyr a oedd yn sefyll yn yr hewl, ond hebryngwyd y dyn treisgar, ymosodgar a hollol wyllt drwy’r gatiau i’r digwyddiad. Gwelwyd dicter pur o du’r mynychwyr hwythau, a phrin yr aeth yr un ohonynt heibio heb weiddi neu ystumio. Cliriwyd yr hewl gan yr heddlu (a oedd yn bygwth arestio). Roedd rhai o’r mynychwyr yn amlwg wedi dod o bell – rhai a fydd yn dilyn yr arch-dwyllwr i bob rali, a llawer ohonynt yn weithgar yn ei blaid – ond ergyd drom oedd clywed cynifer o bobl o’r Cymoedd.\nOnd mwyaf trawiadol oedd yr hyn a ddigwyddodd wedyn, pan oedd y rali wedi gorffen a’r bobl yn gadael, gan fynd heibio inni unwaith eto (yn yr un man mae’r fynedfa a’r allanfa) – ond y tro hwn ar ein hochr ni o’r hewl. Fel y disgwyliasid, roeddent wedi eu cynhyrfu gan y rali. Erbyn hyn, roedd y gweiddi’n fwy croch, y dicter yn ddyfnach, a’r geiriau’n halltach. Roedd eu hymateb inni yn gwbl eithafol, gan ddangos yn eglur y modd y mae demagogiaid yn gallu enynnu torf. Y tro hwn, taflwyd pethau atom hefyd (placardiau a roddwyd iddynt yn ystod y rali yn bennaf), a stopiodd ambell un i weiddi brawddegau cyfain yn hytrach na dyrnaid o eiriau. Thema gyffredin a fynegwyd ganddynt oedd ein bod yn fradwyr, a bod eu cyndeidiau wedi ymladd yn y Rhyfel i gael gwared ar bobol fel ni. Gwelwyd wynebau’n lasgoch gan ffyrnigrwydd, pobl hollol gandryll. Pe na bai heddlu’n gwylio o’r ochr arall, does wybod beth fyddai’r bobl hyn wedi ei wneud. Roedd y casineb yn agored.\nTeimlais erbyn hyn ofn ynghylch gyflwr pethau yn gyffredinol. Gwelais bobl gyfarwydd, ac ambell un a aeth i’r un ysgol â fi, yn gadael y rali. Gwelodd rai o’r gwrthdystwyr eraill bobl roeddent yn eu nabod hefyd, a derbyn ganddynt eiriau sarhaus a rhegfeydd. Dyna pryd y sylweddolais pa mor ddifrifol oedd y sefyllfa, wrth i’r bobl hyn yr oeddem yn eu hystyried yn bobl gyffredin ymddangos yn barod i’n niweidio.\nGellir diystyru haniaethau a chysyniadau a dadleuon maith, ond pan fydd rhywun yn gweld wyneb dosbarth gweithiol yn ysgyrnygu a brochi oherwydd twyll ffasgaidd, mae difrifoldeb y peth yn ei daro fel gorddod. Dyna rywun yn fodlon ei archolli ei hun drwy archolli eraill sy’n dioddef yr un fath ag ef, yn hytrach na throi ei sylw tuag at gynheiliaid y system sydd wedi gwasgu pob diferyn o faeth o’i ardal, ac o’i gorff ei hun. Yn sylfaenol, poblyddiaeth asgell dde sy’n mabwysiadu trais fel dull gweithredu yw ffasgaeth. Mae'n fater o raddfeydd. Pa mor agos ydym at hyn, o weld digwyddiadau fel y rali hon?\nPan gerddaf drwy strydoedd y dref bellach, ni allaf beidio â theimlo ias wrth imi weld pobl sydd mor agored i’r twyll hwn. Anodd iawn yw peidio â theimlo rhyw ofid ynghylch pa mor hawdd y gallent gael eu cythruddo’n fwriadol gan bobl sydd am gam-fanteisio arnynt. Gwn fod yr anniddigrwydd hwnnw’n llechu ynddynt. Yr unig ateb i hyn yw cydraddoldeb a chyfiawnder cymdeithasol – i bawb. Hynny yw, po fwyaf hafal yw’r gymdeithas, a pho decaf y system economaidd, lleiaf o rwystredigaeth ac anobaith sydd, a rhan bwysig o hyn yw sicrhau cynrychiolaeth wleidyddol deilwng i’r dosbarth gweithiol.\nFel y deil Didier Eribon yn ei gyfrol arbennig, Retour à Reims [Returning to Reims yn y cyfieithiad Saesneg], sy’n trafod yn huawdl a gydag argyhoeddiad lawer o’r pynciau rwyf wedi eu codi fan hyn, mae’r dosbarth gweithiol yn troi o’r chwith at yr asgell dde eithafol oherwydd mwy na ‘thwpdra’. Wrth fod y chwith wedi peidio ag ymgymryd â sefyllfa’r dosbarth gweithiol fel dosbarth gweithiol, fel grŵp gormesedig, a breinio yn lle hynny hawliau unigolyddol, neo-ryddfrydol, daw’r bobl hynny i golli eu hymwybyddiaeth o feddu ar rym cyfunol, ac o fod â buddiannau fel grŵp. Parhau a wnaeth eu rhwystredigaethau fel dosbarth cymdeithasol o hyd, wrth gwrs, ond nid oedd y Chwith yn cynnig iddynt naratif a gydnabyddai broblemau eu bywydau a ddeilliai yn uniongyrchol o’u safle israddol mewn cymdeithas gyfalafol. Nid oedd y Chwith, a feddiannwyd gan y dosbarth canol, yn deall hyn, ac felly nid oeddent yn gallu rhoi ystyr i brofiadau’r dosbarth gweithiol. Dyna pryd mae poblyddwyr – a ffasgwyr – yn cynnig naratif sy’n cyfeirio at brofiadau’r dosbarth gweithiol sy’n deillio o ormes cyfalafiaeth arnynt, ond heb gydnabod hynny: beio mewnfudwyr tlawd sy’n cael eu hecsploetio gan gyfalafiaeth, er enghraifft, gan wneud bwch dihangol ohonynt. Wrth gwrs, mae’r mewnfudwyr tlawd hefyd yn perthyn i’r dosbarth gweithiol, ond ni chydnabyddir hynny gan y twyllwyr poblyddol; maent yn eu harallu y tu hwnt i bob adnabyddiaeth, ac felly crëir hollt hiliol, afresymol. Mae’n werth dyfynnu Eribon eto:\nMae’n ymddangos felly taw absenoldeb ymdrefnu gwleidyddol, neu absenoldeb y canfyddiad bod rhywun yn perthyn i grŵp cymdeithasol ymdrefnedig, sy’n peri ei bod yn bosibl i fath o raniad hiliol ddisodli rhaniad sy’n seiliedig ar ddosbarth... Ar adeg pan fo’r chwith wedi dileu pob ymdeimlad o ymdrefnu gwleidyddol, un a oedd wedi ffurfio gorwel ar gyfer canfyddiad pobl o’u hunain, mae’r grŵp wedyn mewn sefyllfa i’w ail-gyflunio ei hun yn ôl egwyddor arall, sef un cenedlaethol y tro hwn: y datganiad ein bod yn ddeilyddion ‘dilys’ rhyw diriogaeth y teimlir ei bod yn cael ei chymryd o’n meddiant... Felly daw’r gymdogaeth yr ydym yn byw ynddi i ddisodli’r gweithle a’n safle mewn hierarchaeth ddosbarth fel rhan o’n ffordd o ddiffinio ein hunain, a’r ffordd rydym yn ymwneud ag eraill.\nRhaid estyn yr egwyddor o gydraddoldeb a chyfiawnder cymdeithasol er lles pawb a mynd i’r afael â chyfalafiaeth. Mae’n rhaid i fuddiannau grwpiau gormesedig gael eu cydnabod yn y brif ffrwd wleidyddol, ac mae’n rhaid meithrin ymwybyddiaeth wleidyddol sydd â’r gormesedig wrth ei gwraidd. Golyga hyn ymwrthod â syniadaeth neo-ryddfrydol sy’n trin hunaniaeth fel mater unigolyddol, gan anwybyddu ei seiliau a’i chyd-destun cymdeithasol-wleidyddol. Golyga gydnabod fod anghyfartaledd yn strwythurol. Golyga chwalu hiliaeth. Tra bo’r sefyllfa bresennol yn parhau, bydd cyfle o hyd i boblyddwyr ddefnyddio dicter a diffyg cydlyniad gwleidyddol y dosbarth gweithiol at eu dibenion difäol eu hunain. Ni allwn adael iddynt greu ffug raniadau rhwng pobloedd. Rhaid chwalu’r amodau sy’n galluogi ffasgaeth; rhaid grymuso’r dosbarth gweithiol.\nMorgan Owen, Y Cymoedd, Didier Eribon, Poblyddiaeth\nDefnyddir pobl a ormesir er mwyn gwarchod y drefn sy’n eu gormesu\nDyddiad cyhoeddi: 22·05·2019


Bwyd risg uchel nad yw'n dod o anifeiliaid | Asiantaeth Safonau Bwyd\nBwyd risg uchel nad yw'n dod o anifeiliaid\nMae rhai bwydydd nad ydynt yn dod o anifeiliaid yn cael eu hystyried yn fwyd risg uchel nad ydynt yn dod o anifeiliaid (HRFNAO) oherwydd eu bod yn peri risgiau iechyd sy'n gysylltiedig â'r wlad tarddiad.\nDiweddarwyd ddiwethaf 22 Ionawr 2021\nView Bwyd risg uchel nad yw'n dod o anifeiliaid as PDF\nSymud HRFNAO o Brydain Fawr a gwledydd y tu allan i'r Undeb Ewropeaidd (UE) i Ogledd Iwerddon\nRhagor o reolaethau dros dro\nGwiriadau pwynt mynediad ar gyfer HRFNAO\nCyfnod addasu i fasnachwyr awdurdodedig sy'n symud bwyd o Brydain Fawr i Ogledd Iwerddon\nGellir ystyried cynhyrchion yn risg uchel os ydynt yn cynnwys, er enghraifft, halogion fel mycotocsinau, plaladdwyr, salmonela. Pan gaiff bwyd risg uchel ei fewnforio neu ei symud i Ogledd Iwerddon o'r tu allan i'r Undeb Ewropeaidd (UE), gan gynnwys o Brydain Fawr, bydd y bwyd hyn yn destun naill ai:\n• rhagor o reolaethau dros dro\n• mesurau brys\nGallwch chi ddod o hyd i drosolwg o'r holl ofynion sy'n benodol i'r wlad a'r halogydd peryglus sy'n gysylltiedig â phob bwyd ar y dudalen Bwydydd sydd wedi'u cyfyngu ar hyn o bryd.\nMae enghreifftiau o HRFNAO yn cynnwys:\n• cnau daear fel pysgnau (peanuts) mewn cregyn o Bolifia neu Madagascar\n• grawnwin sych (rhesins) o Dwrci\n• perlysiau fel coriander a basil o Fietnam\nOs ydych chi'n symud HRFNAO i Ogledd Iwerddon o'r tu allan i'r UE, eich cyfrifoldeb chi yw meddwl am y bwydydd rydych chi'n eu masnachu, o ble maen nhw'n tarddu ac a ydyn nhw'n cael eu mewnforio i Brydain Fawr cyn symud ymlaen i Ogledd Iwerddon (naill ai fel rhan o'r llwyth a fewnforiwyd yn wreiddiol i mewn i Brydain Fawr neu'r llwyth cyflawn). Gallwch chi wirio'ch nwyddau masnachu yn erbyn y bwydydd hynny y mae cyfyngiadau pellach yn berthnasol iddynt, fel y nodir ar y dudalen gyfyngiadau. Gallwch chi gael rhagor o wybodaeth o'r Man Mynediad (POE) y byddwch chi'n dod â'ch llwyth bwyd (food consignment) i mewn iddo, neu'r cyngor dosbarth yn yr ardal y mae eich busnes wedi'i leoli.\nEsboniwr terminoleg yr ASB: Beth yw 'llwyth'?\nMae llwyth yn golygu swm o nwyddau a gwmpesir gan yr un dystysgrif swyddogol, ardystiad swyddogol, neu unrhyw ddogfen arall, a gludir trwy'r un dull cludo ac sy'n dod o'r un wlad.\nMae angen i chi hefyd ystyried a yw'r cynhwysion yn y bwydydd rydych chi'n eu symud yn cael eu hystyried yn risg uchel. Bwydydd cyfansawdd yw'r rhai a restrir yn Nhabl 2 Atodiad II yn y ddeddfwriaeth berthnasol. Maent yn cynnwys danteithion (confectionery), siocled, bara, teisennau, cacennau a bisgedi, sy'n cynnwys cynhwysion HRFNAO a restrir yn Atodiad II oherwydd y risg o afflatocsinau. Os yw'r cynhwysion risg uchel yn fwy na 20% o'r cynnyrch terfynol, bydd y bwyd yn destun gwiriadau mewnforio.\nAr hyn o bryd, nid oes HRFNAO sy'n tarddu o Brydain Fawr. Fodd bynnag, bydd bwydydd risg uchel nad ydynt yn dod o anifeiliaid sy’n cael eu mewnforio i Brydain Fawr ac yna'n cael eu cludo i Ogledd Iwerddon yn destun rheolaethau yng Ngogledd Iwerddon.\nMae'r gofynion deddfwriaethol yn y ddeddfwriaeth hon hefyd yn berthnasol i fwyd anifeiliaid risg uchel. Adran Amaethyddiaeth, yr Amgylchedd a Materion Gwledig (DAERA) sy’n goruchwylio symud cynhyrchion bwyd anifeiliaid risg uchel. Gallwch chi ddod o hyd i ragor o wybodaeth ar wefan DAERA.\nRhaid i gynhyrchion HRFNAO a gaiff eu symud i Ogledd Iwerddon fodloni'r amodau canlynol:\nMae angen i fusnesau sy'n ymwneud â gweithgarwch mewnforio bwyd gofrestru fel busnes bwyd gyda'u cynghorau dosbarth a rhoi gwybod iddynt eu bod yn symud HRFNAO i Ogledd Iwerddon. Gallwch chi hefyd ddiweddaru'ch manylion os ydych chi eisoes wedi'ch cofrestru fel busnes bwyd ond heb nodi eich bod chi'n mewnforio bwyd.\nGwnewch yn siŵr bod yr holl fwyd i'w fwyta gan bobl sy'n cael ei symud i mewn i Ogledd Iwerddon yn cydymffurfio â rheoliadau diogelwch bwyd yr UE a gofynion cysylltiedig.\nEwch i mewn i Ogledd Iwerddon trwy Man Mynediad sydd wedi'i awdurdodi i dderbyn HRFNAO. Gellir gweld rhestr o Fannau Mynediad Gogledd Iwerddon ar wefan DAERA.\nBydd staff y cyngor dosbarth yn cynnal gwiriadau HRFNAO yng Ngogledd Iwerddon yn y Man Mynediad.\nBydd angen i chi roi gwybod i staff y cyngor dosbarth yn y Man Mynediad pryd y bydd eich HRFNAO yn cyrraedd Gogledd Iwerddon gan ddefnyddio Dogfen Mynediad Iechyd Cyffredin (CHED-D) ar TRACES NT. Rhaid gwneud hyn o leiaf 24 awr cyn y bwriedir i’ch llwyth gyrraedd.\nMae TRACES NT yn blatfform ar-lein a ddefnyddir i symud rhai cynhyrchion gan gynnwys bwyd sy'n dod o anifeiliaid a bwyd penodol nad yw'n dod o anifeiliaid. Gallwch chi ddod o hyd i ragor o wybodaeth am ddefnyddio'r platfform yng nghanllawiau DAERA ar gofrestru ar TRACES NT.\n6. Mae’n rhaid i chi gynnwys y ddogfennaeth gywir gyda'ch CHED-D ar TRACES NT:\nar gyfer HRFNAO a restrir yn Atodiad I, mae dogfennaeth gywir yn cynnwys dogfennaeth fasnachol (fel anfonebau a rhestrau deunydd pecynnu sy'n cefnogi'r wybodaeth a ddatganwyd yn Rhan I o'r CHED).\nar gyfer HRFNAO a restrir yn Atodiad II, mae hyn yn cynnwys tystysgrif iechyd allforio (EHC) sy'n berthnasol i bob llwyth. Mae'r EHC wedi'i llofnodi gan swyddog awdurdodedig yr awdurdod lleol ym Mhrydain Fawr lle mae'r bwyd yn cael ei anfon. Mae Defra wedi darparu canllawiau ar EHCs.\nOs ydych chi wedi mewnforio llwyth o HRFNAO i Brydain Fawr, wedi rhannu'r llwyth hwn ac yn bwriadu symud rhan o'r llwyth gwreiddiol i Ogledd Iwerddon, bydd angen ardystiad swyddogol newydd arnoch chi ar gyfer y llwyth a fwriadwyd ar gyfer Gogledd Iwerddon. Gall hyn gynnwys tystysgrif dadansoddi (CoA) newydd gan labordy swyddogol (gall gymryd rhwng 3-7 diwrnod i labordy ddarparu canlyniadau samplu). Mae Defra wedi bod yn paratoi i'r Ardystiad Swyddogol ddigwydd ym Mhrydain Fawr ar gyfer sefyllfa o'r fath. Dylai busnesau/mewnforwyr bwyd ddilyn canllawiau ar Allforio neu symud bwyd a bwyd anifeiliaid risg uchel nad ydynt yn dod o anifeiliaid i’r UE neu i Ogledd Iwerddon i gael manylion ar sut i gael tystysgrif swyddogol.\nOs yw'ch llwyth yn rhan o lwyth grŵp, sef grwpio masnachol o lwythi lluosog mewn trelar neu gynhwysydd sengl wedi'i selio (er enghraifft un cerbyd sy'n casglu llwythi penodol lluosog gan wahanol gyflenwyr, mewn gwahanol leoliadau), yna dylech chi fod yn ymwybodol o Ganllawiau Grwpio DAERA.\nBydd ein gwiriwr cam wrth gam ar symud bwyd nad yw'n dod o anifeiliaid o Brydain Fawr i Ogledd Iwerddon yn eich tywys trwy'r gofynion a'r broses.\nDilynwch ein canllawiau a'n tiwtorial fideo ar sut i greu a chwblhau CHED-D ar gyfer llwythi o fwyd a bwyd anifeiliaid nad ydynt yn dod o anifeiliaid:\ncanllawiau ar gofrestru ar gyfer TRACES NT a chreu CHED-D\nMae rhagor o reolaethau dros dro ar gyfer rhai HRFNAO o rai gwledydd y tu allan i'r UE (gan gynnwys y rhai a fewnforiwyd i Brydain Fawr ac a symudwyd i Ogledd Iwerddon). Mae hyn oherwydd risg hysbys neu risg sy'n dod i'r amlwg, neu oherwydd diffyg cydymffurfio eang â chyfraith bwyd.\nGallwch chi ddod o hyd i restr o'r bwyd nad yw'n dod o anifeiliaid sy’n destun cynnydd dros dro mewn rheolaethau wrth bwyntiau mynediad yn Atodiad I o'r ddeddfwriaeth berthnasol. Mae'r rhestr hon yn cael ei hadolygu o leiaf ddwywaith y flwyddyn.\nAr gyfer bwyd sydd â'r gofynion mewnforio penodol hyn, rhaid i'r person sy'n gyfrifol am y llwyth gynnwys dogfennaeth fasnachol (fel anfonebau a rhestrau pecynnu sy'n cefnogi'r wybodaeth a ddatganwyd yn Rhan I o'r CHED) yn eich CHED-D.\nMae mesurau brys ar waith ar gyfer ystod o nwyddau bwyd sy'n dod i mewn i Ogledd Iwerddon os yw bwyd yn debygol o beri risg ddifrifol i iechyd pobl, iechyd anifeiliaid neu'r amgylchedd.\nMae Atodiad II o'r ddeddfwriaeth berthnasol yn rhestru'r bwydydd o rai gwledydd sy'n ddarostyngedig i amodau arbennig ar gyfer mynd i mewn i Ogledd Iwerddon oherwydd risg halogiad gan, er enghraifft mycotocsinau gan gynnwys afflatocsinau, gweddillion plaladdwyr, halogiad cemegol, microbiolegol a halogiad arall er enghraifft lliwiau (dyes) ac ychwanegion heb eu hawdurdodi. Adolygir y rhestr hon o leiaf ddwywaith y flwyddyn.\nYn ogystal, mae nifer o fesurau brys o dan ddeddfwriaeth arall gydag amodau mewnforio sy'n benodol i bob mesur:\nreis wedi'i addasu'n enetig (GM) o China – ni all reis GM o China symud i mewn i Ogledd Iwerddon o Brydain Fawr a dim ond yn uniongyrchol o China i mewn i Ogledd Iwerddon neu drwy Aelod-wladwriaethau'r UE y gellir ei fewnforio.\nbwyd o Japan ar ôl Fukushima – ni ellir symud bwyd o rai ardaloedd neu prefectures yn Japan o Brydain Fawr i Ogledd Iwerddon a dim ond yn uniongyrchol o Japan i Ogledd Iwerddon neu drwy Aelod-wladwriaethau’r UE y gellir ei fewnforio.\nGallwch chi ddod o hyd i ragor o fanylion am fwydydd cyfyngedig cyffredin o wledydd penodol gan gynnwys China a Japan ar dudalen gofynion mewnforio Gogledd Iwerddon ar gyfer bwydydd cyfyngedig.\nAr gyfer bwydydd â mesurau brys mae'n rhaid i chi gael:\nDogfen Mynediad Iechyd Cyffredin (CHED-D)\nTystysgrif swyddogol, a elwir hefyd yn dystysgrif iechyd allforio\nTystysgrif dadansoddi (CoA) (a gafwyd o labordy swyddogol)\ndogfennaeth fasnachol (fel anfonebau a rhestrau deunydd pecynnu neu filiau llwytho)\nOs ydych chi am symud cynhyrchion o Brydain Fawr i Ogledd Iwerddon, gallwch chi ddarganfod sut i gael y Dystysgrif Iechyd Allforio a Thystysgrif Dadansoddi yng Nghymru, yn Lloegr ac yn yr Alban ar dudalen GOV.UK ar Allforio neu symud bwyd a bwyd anifeiliaid risg uchel nad ydynt yn dod o anifeiliaid i'r UE neu i Ogledd Iwerddon o 1 Ionawr 2021.\nGellir cynnal gwiriadau dogfennol, a chlirio'r cynhyrchion cyn i'r cynhyrchion bwyd gyrraedd y man cyrraedd (POE) i Ogledd Iwerddon. Er mwyn osgoi oedi, mae'n hanfodol bod yr holl ddogfennau angenrheidiol yn gyflawn, yn gywir ac yn cael eu cyflwyno o fewn yr amserlenni hysbysu. Rhaid i chi gyflwyno'ch CHED-D o leiaf 24 awr cyn i'r llwyth gyrraedd, er mwyn caniatáu amser i staff y man cyrraedd godi unrhyw wallau gyda mewnforwyr cyn i'r cynnyrch gyrraedd ac felly sicrhau taith gyflym trwy'r man mynediad. Mae pob HRFNAO yn destun gwiriad dogfennol.\nCynnal gwiriadau adnabod (ID) a gwiriadau ffisegol\nArolygiad gweledol yw hwn i sicrhau bod y dogfennau sy'n cyd-fynd â'r llwyth bwyd yn cyd-fynd â'r labelu a chynnwys y llwyth.\nMae gwiriad ffisegol yn wiriad ar fwyd a all gynnwys gwiriadau ar:\ny dull cludo\nGellir samplu ar gyfer dadansoddi a phrofi labordy ac unrhyw wiriad arall sy'n angenrheidiol i wirio cydymffurfiaeth â chyfraith bwyd.\nGwneir gwiriadau adnabod a gwiriadau ffisegol, gan gynnwys dadansoddiad labordy, ar amlder a nodir yn y ddeddfwriaeth berthnasol ar gyfer y nwyddau penodol sy'n cael eu mewnforio.\nSylwch y gall gymryd 3-7 diwrnod i labordy swyddogol ddarparu canlyniadau samplu ar gyfer HRFNAO. Yn ystod y cyfnod hwn, bydd y llwyth yn parhau i fod o dan reolaeth tollau.\nGellir gweld y trefniadau diweddaraf ar y Cynllun ar gyfer Symudiadau Awdurdodedig i Ogledd Iwerddon (STAMNI), ar gyfer masnachwyr awdurdodedig fel archfarchnadoedd a'u cyflenwyr dibynadwy, yn y Canllawiau Manwl ar gyfer Masnachwyr Awdurdodedig ar wefan DAERA.


Gêm Eclipse Ymosodiad Ar-lein. Chwarae am ddim\nGêm Eclipse Ymosodiad\nWedi chwarae: 208\nChwaraewch y gêm Eclipse Ymosodiad Ar-lein:\nGêm Disgrifiad Eclipse Ymosodiad\nPan fydd y rhyfel, nid oes amser ar gyfer gemau, dim amser ar gyfer hwyl, mae angen i amddiffyn eu tir rhag gelynion. Hwyr un noson, mae heddluoedd gelyn ymosod ar eich tref. Mae'n digwydd fel bod nad oes milwrol, nid oes unrhyw un i ddiogelu chi, nid oes unrhyw un i sefyll dros y bobl ddiniwed. Ond os fydd unrhyw un yn ymladd nhw i gyd yn marw. Mae'n eich amser bellach, rhaid i chi gymryd i fyny arfau a mynd i amddiffyn ei ddinas a'i phobl. Bydd angen i chi saethu holl beiriannau rhyfel yr holl awyrennau gelyn ac awyrlongau. Peidiwch â gadael iddynt symud ymlaen hyd yn oed ymhellach. Ceisiwch dinistrio, ni allwch deimlo'n flin ar eu cyfer, os nad ydych yn eu dinistrio, byddant yn dinistrio chi. Nid oes gennych unrhyw ddewis. Ewch yn eich blaen yn gyflym iawn, yn anelu mor fanwl gywir ag y bo modd, gan fod y gelynion yn symud yn fuan, os ydynt yn rhedeg i ffwrdd, bydd llawer o bobl ddiniwed yn marw. Mae bywyd yn eich holl gydwladwyr yn eich dwylo, felly os gwelwch yn dda dewrder ac ymlaen yn y frwydr! Rydym yn credu mewn chi, nid yw pobl yr ydych yn ymddiried, yn methu i gyd!. Chwaraewch y gêm Eclipse Ymosodiad ar-lein.\nNodweddion technegol y gêm Eclipse Ymosodiad\nGêm Eclipse Ymosodiad Ychwanegodd: 15.11.2013\nMaint y gêm: 5.19 MB\nMae'r gêm yn cael ei chwarae: 208 amser\nGemau fel y gêm Eclipse Ymosodiad\nYmosodiad erbyn Soffa\nLawrlwytho gêm Eclipse Ymosodiad\nEmbed y gêm Eclipse Ymosodiad ar eich gwefan:\nI fewnosod y gêm Eclipse Ymosodiad ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Eclipse Ymosodiad, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Eclipse Ymosodiad, hefyd yn chwarae yn y gêm:


Cwestiwn ysgrifenedig - WQ83265 - Senedd Cymru\nMabon ap Gwynfor Dwyfor Meirionnydd\nWQ83265 (w) Wedi’i gyflwyno ar 25/08/2021\nGyda tharged i ddad-garboneiddio pob tŷ erbyn 2030, a wnaiff y Gweinidog gadarnhau sut a phwy fydd yn talu am y camau angenrheidiol i ddad-garboneiddio'r tai?\nWedi'i ateb gan Y Gweinidog Newid Hinsawdd | Wedi'i ateb ar 03/09/2021\nMae datgarboneiddio a gwella effeithlonrwydd ynni cartrefi yng Nghymru ar draws pob deiliadaeth, ac ariannu’r gwaith i gyflawni hyn, yn faes cymhleth. Mae’n bwysig sicrhau bod y seilwaith sydd ei angen i sicrhau hyn wedi’i osod, ynghyd â chynlluniau ariannu.\nMae’n debygol y byddwn yn gweld cymysgedd o gyllid sector cyhoeddus a sector preifat yn cael ei ddefnyddio, gyda gwahanol ddatrysiadau o ran cyllid yn cael eu cynnig ar draws gwahanol fathau o ddeiliadaethau. Gallai hyn gynnwys grantiau, benthyciadau ac atebion arloesol eraill, ac rydym yn parhau i weithio gyda rhanddeiliaid i edrych ar opsiynau cyllid.


Cymorth ychwanegol ar gyfer ardrethi busnes y stryd fawr i’w ddatgelu yn y Gyllideb derfynol | LLYW.CYMRU\nCymorth ychwanegol ar gyfer ardrethi busnes y stryd fawr i’w ddatgelu yn y Gyllideb derfynol\nMae’r Ysgrifennydd Cyllid, Mark Drakeford, wedi cyhoeddi heddiw y bydd £10m o gymorth ariannol ychwanegol ar gael i helpu siopau, tafarnau a bwytai’r stryd fawr â’u hardrethi busnes.\nMae’r pecyn cymorth newydd i fusnesau bach yn rhan o Gyllideb derfynol Llywodraeth Cymru, a fydd yn cael ei gosod gerbron y Cynulliad ddydd Mawrth (20 Rhagfyr).\nBydd y £10m ychwanegol yn cael ei dargedu’n benodol at drethdalwyr y stryd fawr – siopau, tafarnau a chaffis – gan gynnwys y rheini sydd wedi gweld eu hardrethi’n codi’n sylweddol o ganlyniad i’r ailbrisiad a gynhaliwyd yn 2017 gan y corff annibynnol, Asiantaeth y Swyddfa Brisio.\nBydd y cynllun rhyddhad ardrethi hwn yn cael ei ddarparu drwy gyfrwng grant arbennig - mae Llywodraeth Cymru a Phlaid Cymru wedi cytuno, mewn trafodaethau cyn y Gyllideb Derfynol, mai trwy grant arbennig y bydd y cymorth yn cael ei roi.\nWrth gyhoeddi’r cynllun newydd heddiw, dywedodd yr Athro Drakeford:\n“Rydym wedi bod yn ystyried sut y gallwn wneud y defnydd gorau o’r cyllid ychwanegol sydd ar gael yn awr yn sgil Datganiad yr Hydref. Mae rhai busnesau mewn gwahanol rannau o Gymru yn gweld cynnydd sylweddol yn eu hardrethi. Mae rhai trefi a chymunedau wedi’u heffeithio mewn modd anghymesur.\n“Yn yr un modd, mae ardrethi busnes y stryd fawr yn gostwng mewn sawl ardal, ond mae’r busnesau yn dal i gael trafferthion. Rydym yn awyddus i allu cynnig y cymorth ychwanegol sydd ei angen ar y busnesau hyn.\n“Bydd y cynllun rhyddhad hwn, fydd wedi’i dargedu, ar waith erbyn 1 Ebrill y flwyddyn nesaf pan ddaw’r ardrethi diwygiedig i rym.\n“Mae hyn yn ychwanegol at ein cynllun rhyddhad trosiannol gwerth £10m, a fydd hefyd ar gael o 1 Ebrill, a’r toriad o £100m yn nhrethi busnesau bach yng Nghymru a ddaw yn sgil y cynllun rhyddhad ardrethi busnesau bach.”\nDywedodd Adam Price, llefarydd Plaid Cymru ar fusnes, yr economi a chyllid:\n“Mae’n amlwg bod yr ailbrisio diweddar wedi taro busnesau ledled Cymru yn galed. Mae wedi cael effaith arbennig o wael ar sectorau penodol megis twristiaeth, ac mae’n broblem neilltuol mewn rhai rhannau o’r wlad.\n“Rydym wedi gwrando ar bryderon busnesau ac wedi annog y llywodraeth i weithredu – rydym yn falch eu bod wedi ymateb mewn modd adeiladol.”\nDywedodd Leighton Jenkins, Cyfarwyddwr Cynorthwyol a Phennaeth Polisi CBI Cymru:\n“Rydym yn croesawu’r cam hwn i helpu busnesau’r stryd fawr, boed y rheini yn y sector manwerthu neu’n gysylltiedig â’r diwydiant ymwelwyr. Mae hyn yn gydnabyddiaeth gan Lywodraeth Cymru y bydd ailbrisiad ardrethi 2017 yn cael effaith wahaniaethol ar rannau penodol o’n heconomi.”\nMae’r cynllun rhyddhad newydd arbennig hwn yn ychwanegol at y cynllun rhyddhad ardrethi trosiannol sy’n werth £10m – cynllun ar gyfer busnesau bach y mae eu hawl i gael rhyddhad ardrethi busnes wedi’i effeithio gan yr ailbrisio.\nBydd Llywodraeth Cymru yn cydweithio’n agos â’r awdurdodau lleol i roi’r cynllun ar waith. Bydd rhagor o fanylion ynghylch sut y bydd y cynllun yn gweithio yn cael eu cyhoeddi ar wefan Llywodraeth Cymru.


Croeso cynnes i gymeradwyaeth cais cynllunio Goodsheds\ncy > our_council > press_and_communications > latest_news > Croeso cynnes i gymeradwyaeth cais cynllunio Goodsheds\nMae caniatâd cynllunio amodol wedi’i roi i drosi sied nwyddau hanesyddol Hood Road yn y Barri ac adeiladu ‘pentref’ cynwysyddion dur ar ei phwys.\nDydd Mawrth, 05 Mis Mawrth 2019\nGoodsheds1Bydd y datblygiad Goodsheds hwn yn gartref i gymysgedd o fusnesau newydd, gan gynnwys bwytai, bar a bragdy, hyb technoleg ac 11 o unedau preswyl byw/gweithio. Bydd cyfanswm o 40 o gynwysyddion ar gael ar gyfer bwytai a busnesau creadigol bychan.\nMae cynigion ar wahân ar yr un safle yn cynnwys hyd at 42 eiddo rhent.\nDywedodd y Cynghorydd Jonathan Bird, yr Aelod Cabinet dros Adfywio: “Mewn sawl ffordd mae’r cynigion a gafodd eu cymeradwyo gan y Pwyllgor Cynllunio wythnos diwetha’ yn crynhoi dull adfywio Cyngor Bro Morgannwg.\n“Bydd y datblygiadau newydd cyffrous hyn yn creu cartref i fwy na 50 o fusnesau newydd. Mae’r dyluniad arloesol yn cyd-fynd â datblygiad cyfagos y Glannau. Mae’n fodern ac yn cynnwys cyfeiriadau pendant at orffennol diwydiannol y Barri.\n“Ochr yn ochr â gwella arlwy hamdden y dref gyda mentrau fel sinema awyr agored a bar to, bydd 42 eiddo rhent newydd yn cael eu creu hefyd.\n“Mae’r Cyngor wedi gweithio gyda’r datblygwr DS Properties o’r blaen ar ddatblygiad cyfagos y Tŷ Pwmpio. O ystyried llwyddiant arbennig y datblygiad hwnnw, rydym yn edrych ‘mlaen yn fawr at wneud hyn eto.”\nGoodsheds2Bydd yr ardal rhwng yr adeilad presennol a’r pentref cynwysyddion yn cynnwys ardal chwarae, gofod perfformio awyr agored a’r sinema awyr agored.\nDywedodd Simon Baston, Cyfarwyddwr DS Properties: “Mae Loftco yn falch o arwain adfywio trefol cynaliadwy, ac unwaith eto yn falch iawn o fod yn gweithio ar y cyd â Chyngor Bro Morgannwg.\n"Mae’r cynllun hwn yn grynhoad o ddyfodol y Barri fel lleoliad llewyrchus sy’n edrych tua’r dyfodol, sydd ag ymdeimlad gwych o le sy’n galluogi’r gymuned leol i gyfranogi’n llawn ar bob lefel o ran bywyd, gwaith a chwarae.”\nCynigir bar coffi ‘gyrru trwyddo’ a marchnad ffermwyr hefyd. Disgwylir i’r gwaith adeilad ddechrau o fewn ychydig fisoedd.


Uned Dwy Ystafell Yukana Gyda Garej - Kearneys Spring - Qld\nRhestrau Eiddo Tiriog: » Ystad Real Estate Masnachol » Adeilad diwydiannol » AU » Uned Dwy Ystafell Yukana Gyda Garej - Kearneys Spring - Qld1\nAustralia, Qld, Kearneys Spring\nAustralia, Qld, Kearneys Spring,\nNodweddion: Garej neu Le Parcio, Dim Camau, Pentref Ymddeol\nUned dwy ystafell wely Yukana gyda garej - Kearneys Spring - QLD\nMae gan Yukana uned dwy ystafell wely gyda garej ar gael, sy'n cynnig cyfle i chi greu eich lle personol, personol. Mae'r garej cloi hefyd yn darparu diogelwch i'ch car, neu gellir ei ddefnyddio ar gyfer storio, gweithdy neu rywbeth arall sy'n gweddu'n well i'ch ffordd o fyw.\nWedi'i leoli mewn gerddi sydd â thuedd hyfryd, mae pob uned yn y Pentref fel arfer yn cynnwys patio blaen.\nMae pob uned wedi'i thymheru ac wedi'i hadnewyddu'n ffres, gan gynnig byw'n annibynnol mewn amgylchedd cefnogol. Gellir darparu gofal isel i ganolig i'ch uned trwy ddarparwr Gofal Cartref neu'n breifat trwy Yukana. Mae gennych fynediad i amrywiaeth o wasanaethau, gan gynnwys meddyg sy'n ymweld, ffisiotherapydd, podiatrydd, pedicurydd a thrinwyr gwallt.\nMae pecyn nwyddau gwyn safonol wedi'i gynnwys: pen coginio, popty, cwfl amrediad, peiriant golchi llestri. Yn ychwanegol at y pecyn safonol rydym hefyd yn cynnwys teledu 40 ', peiriant golchi, sychwr dillad, oergell a popty microdon er eich cysur a'ch hwylustod.\nMae parcio i ymwelwyr ar gael yn agos at unedau ac mae rhentu carport ar gael i amddiffyn eich car rhag elfennau tymhorol amrywiol.\n* Gweler y Ddogfen Gymharu Pentrefi (VCD) neu'r wefan am fanylion pellach. Mae fflatiau'n amodol ar argaeledd. Mae addurn modern ar bob fflat.\n* Dim Camau\n* Prydau bwyd\n* Gofal Oedran Lefel Isel\n* Gofal Dementia


Bara’r Bywyd Diarhebion 16:16-33 | Mudiad Efengylaidd Cymru\nBara’r Bywyd Diarhebion 16:16-33\n15 Mai 2017 | gan Gwyn Davies | Diarhebion 16\n‘GWELL NAG AUR YW ENNILL DOETHINEB’\nMae cael ein blaenoriaethau’n iawn yn eithriadol bwysig wrth fyw yn y byd. Ceisio arian a bywyd cysurus y mae llawer. Yn ôl Diarhebion, fodd bynnag, nid dyma’r pethau sy’n wirioneddol werthfawr. Nid yw cyfoeth i’w gymharu â doethineb (16). Nid yw henaint i’w ddibrisio; yn hytrach, mae’n ‘goron anrhydedd’ os yw’n cyd-fynd â ‘rhodio’n gyfiawn’ (31). Mae bywyd ar y ddaear yn bwysig, ond mae pen draw’r bywyd hwn, a’r hyn sydd tu hwnt iddo, yn bwysicach fyth (25). Yn fwy na dim, rhaid cofio Duw. Yn ei ras mae ef yn ‘rhoi inni yn helaeth bob peth i’w fwynhau’ (1 Tim. 6:17), ond mae cael ein blaenoriaethau’n iawn yn golygu rhoi’r lle pennaf yn ein bywydau iddo ef. Y sawl sy’n ymddiried yn yr Arglwydd sy’n ddedwydd mewn gwirionedd (20). Wrth geisio cael ein blaenoriaethau’n iawn fel hyn, daw nifer o ganlyniadau ymarferol i’r golwg:\nYn gyntaf, bydd y person doeth yn ymwrthod â drygioni (17; cymharer Rhuf. 6:1-2, 14-18). Arwain i farwolaeth y mae’r ffordd sy’n apelio at ein natur ddynol bechadurus (25). Disgrifir ymddygiad y dyn drygionus yn adnodau 27-30, i’n dysgu i ymwrthod â phob dim sy’n ffiaidd yng ngolwg Duw.\nYn ail, bydd y person doeth yn barod i ymostwng. Mae cael ein blaenoriaethau’n iawn yn golygu bod yn ymwybodol o beryglon difrifol balchder (18). Gwell dewis bod yn ddistadl a di-nod gyda’r anghenus a’r tlawd, felly, nac ennill cyfoeth mawr yng nghwmni’r rhai balch (19). Gweler Effesiaid 5:21; Philipiaid 2:3-11.\nYn olaf, bydd y person doeth yn dysgu ymatal, yn enwedig wrth siarad. Nid beirniadu’n ddiachos ac yn ormodol, nid lledu sïon, nid clebran maleisus am bobl eraill sy’n mynd â’i fryd. Yn hytrach, mae’n anelu at lefaru geiriau deallus (23), geiriau cadarnhaol, geiriau a fydd yn gwneud lles (24). Mae’n ymwybodol o’r niwed a ddaw drwy ymfflamychu, ac felly mae’n dra awyddus i gael ei flaenoriaethau’n iawn wrth beidio ag ymateb yn wyllt (32), fel ym mhob rhan arall o’i fywyd. Cofiwn yr esiampl a gyflwynir yn Es. 53:7.


Gêm Bratz Priodas. Chwarae rhad ac am ddim ar-lein\nGêm Bratz Priodas Ar-lein\nGêm Disgrifiad: Help Jasmine a'i priodfab i gusanu, oherwydd eu bod yn cael priodas heddiw! Maent yn penderfynu priodi yng nghanol yr acwariwm! Mae'n rhamantus iawn ac anarferol. Ond o gwmpas pobl a chreaduriaid y môr amrywiol. Pan nad oeddent yn cusanu. Gariadon llygoden Push-botwm pan nad oes neb yn eu gwylio, byddant yn cusanu, ac ydych yn gwylio, nad oeddent wedi gweld!\nHelp Jasmine a'i priodfab i gusanu, oherwydd eu bod yn cael priodas heddiw! Maent yn penderfynu priodi yng nghanol yr acwariwm! Mae'n rhamantus iawn ac anarferol.\n© playgame24.com - gêm ar-lein rhad ac am ddim Bratz Priodas () Chwarae\nfflachia herwhela ar-lein Bratz Priodas rhad ac am ddim.. Peidiwch ag anghofio sgorio'ch y gêm hon Bratz Priodas a rhannu gêm hon gyda'ch ffrindiau gorau.